**Vprašanja in odgovori**

**na**

**Javnem razpisu za sofinanciranje večjih začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih**

|  |  |  |
| --- | --- | --- |
|  | Imam vprašanje glede razpisa JR OPO NOO. Na karti regionalne pomoči 2022-2027 je pod območje "a" označena vsa Vzhodna Slovenija, vključno z občino Maribor. V razpisni dokumentaciji obeh razpisov pa občine Maribor ni omenjene. V naši situaciji gre za podjetje, ki ima sedež v občini Selnica ob Dravi (v razpisni dokumentaciji omenjeno kot upravičeno območje), pri čemer bo naš projekt gradnje izvajan v krajevni skupnosti Limbuš, mestna občina Maribor, kjer se bodo izvajale aktivnosti projekta. Pomeni to, da se na javni razpis ne moremo prijaviti? | Tako je. Upravičeno območje je samo območje občin, ki se skladno z Uredbo o določitvi obmejnih problemskih območij (Uradni list RS, št. 22/11, 97/12, 24/15, 35/17 in 101/20), štejejo kot obmejna problemska območja. |
|  | Ali se lahko prijavi na JR izgradnja sončne elektrarne v proizvodnem podjetju za lastne potrebe po električni energiji za proizvodni proces, s tem, da bodo investirali tudi v obnovo – zamenjavo celotne strehe delavnice? Glede na velikost strehe, bi podjetje pokrilo iz lastne sočne elektrarne približno ½ vse potreb po električni energiji za potrebe proizvodnje na leto? Podjetje električne energije ne bo prodajalo. | Strošek postavitve sončne elektrarne ni upravičen strošek. |
|  | Vaš razpis je vsebinsko zelo podoben razpisu Slovenskega podjetniškega sklada P4I (z razliko, da SPS ne podpira GOI del in razlike glede višine upravičenih stroškov investicije,…). Ali se razpisa med seboj izključujeta glede na predmet investicije, ali je to zgolj slučajnost. Namreč obstaja možnost, da se bodo podjetja prijavila na oba razpisa z isto investicijo in v primeru odobritve potem izbrala ugodnejšo varianto. Prosim za pojasnila in priporočila v zvezi s tem. | Razpisa se razlikujeta samo glede višine upravičenih stroškov in pravne osnove za dodeljevanje državnih pomoči. Namen je isti. |
|  | Navajate, da se bo gledalo poslovne izkaze 2021. Vendar se je nedavno sprejelo Zakona o ukrepih za omilitev posledic dviga cen energentov v gospodarstvu in kmetijstvu, kjer se je rok za oddajo izkazov podaljšal na 3.5.2022. Ali se potemtakem upošteva izkaze za leto 2020, saj je oddaja vlog na javni razpis precej pred rokom za oddajo poslovnih izkazov? | Ne. Priloženi morajo biti poslovni izkazi za leto 2021, podpisani s strani odgovorne osebe prijavitelja. |
|  | Dvig dodane vrednosti naj bi se gledal na stanje v letu 2021. Glede na stanje s podaljšanjem rokov za oddajo izkazov na 3.5.2022, ali se potem gleda dodano vrednost na leto 2020, saj dejanskih podatkov za leto 2021 ne bomo imeli še nekaj časa po oddaji vloge? Torej ali se dvig dodane vrednosti gleda na poslovne izkaze 2020 ali 2021, glede na nedavne spremembe? | Glejte prejšnji odgovor. |
|  | Enako v primeru zaposlenih na podlagi delovnih ur, zaradi podaljšanja roka za oddajo poslovnih izkazov, katere podatke se potem gleda. Za leto 2020 ali leto 2021? | Enako kot zgoraj. |
|  | Glede najemne pogodbe v kolikor prijavitelj ni lastnik nepremičnine, kjer se investicija izvaja. Najemna pogodba naj bi imela veljavnost vsaj 3 leta, vendar ni navedeno kaj pomeni 3 leta. Ali to pomeni: 1.Od datuma oddaje vloge 2. Od datuma zaključka projekta 3.Kaj drugega? | Tri leta od oddaje vloge. |
|  | V primeru dobaviteljev iz tujine, kjer je vrednost navedena brez DDV, dobavitelj ne more navesti zneska DDV, kot se to zahteva v točki 5.3.1. Nakup opreme in strojev. Kako rešimo ta problem, naredimo izjavo ter t.i. samo-izračun DDV? | Navedete, da gre za dobavo iz tujine in, da je ponudba brez DDV. |
|  | Če prav razumemo, se rabljena osnovna sredstva lahko kupi zgolj za namene povečanja zmogljivosti obstoječe poslovne enote? | Nabavljena osnovna sredstva je lahko rabljena v primeru, če gre za razširitev zmogljivosti obstoječe poslovne enote ali za bistveno spremembo proizvodnega procesa v obstoječi poslovni enoti, če izpolnjujejo tudi ostale pogoje javnega razpisa in razpisne dokumentacije. |
|  | Glede navedbe, da so pogodbene zaveze znižanje porabe energije, nas zanima kako se bo to v praksi dokazovalo. Primer, podjetje ima 10 strojev, zgolj 1 izmed teh strojev pa se bo menjal na podlagi prijave na javni razpis, kako to dokazujemo? | Če 10 strojev, proizvaja isti proizvod se bo mora poraba energije zmanjšati za 10% glede na vso porabo 10 strojev. Če samo stroj, ki se menja proizvaja proizvod, se mora poraba zmanjšati na ravni samo tega stroja. |
|  | Ter v primeru pogodbenih zavez znižanja porabe energije, kaj pa če se izdela energetska izkaznica(izračun) pooblaščenca za energetski pregled in se predloži izkaznice starega stroja, ki je predmet menjave, ter novega stroja. To zadostuje, saj je logika enaka kot v primeru npr. menjave fasade, kjer je podlaga za odobritev EI trenutnega stanja, ter EI novega stanja? | Glejte prejšnji odgovor. Energetska izkaznica stroja je lahko zadosten dokaz. |
|  | V primeru GOI del (investicija v zgradbo), se navaja, v točki 5.3.3., da se mora poraba pri obstoječi proizvodnji določenega proizvoda znižati za vsaj 10% ipd. Glede na to, da se gre tukaj za investicijo v zgradbo, je običajno tako, da izboljšave privedejo do tega, da je manjša poraba energije za ogrevanje/hlajenje ipd. Je sklicevanje na proizvode potem napačno ali pravilno? Če je pravilno potem znižanje porabe energije za ogrevanje/hlajenje ipd., se potrebuje EI obstoječega stanja, ter prihodnjega stanja? | Poraba surovin oziroma energentov se meri na ravni osnovnih sredstev potrebnih za izdelavo proizvoda. |
|  | V točki H razpisne dokumentacije, je zavedeno, da se lahko pridobi največ 3 točke, vendar je razpredelnica sledeča (možna pridobitev več kot 3 točke), kaj je potem pravilno, trditev ali razpredelnica? | Razpredelnica. |
|  | V zvezi z javnim razpisom Oznaka »4300-4/2022« imamo naslednje vprašanje, določeno je namreč:Ne glede na ostala določila tega poglavja do nepovratnih sredstev po tem javnem razpisu niso upravičeni prijavitelji, ki načrtujejo:- razširitev zmogljivosti obstoječe poslovne enote ali- bistveno spremembo proizvodnega procesa v obstoječi poslovni enoti,če se:- poraba energije pri proizvodnji obstoječega proizvoda ne zmanjša vsaj za 10 % in - poraba materialov/surovin pri proizvodnji obstoječega proizvoda ne zmanjša vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi,najkasneje ob datumu konca projekta določenega v pogodbi.a.) Katera so izhodišča za izračun prihrankov?b.) Ali so podlaga za ugotavljanje izhodiščnega stanja interni normativi porabe energije in materialov/surovin, ki veljajo v podjetju na enoto proizvedenega izdelka po obstoječi tehnologiji in po novi tehnologiji?c.) Ali mora podati prodajalec oz proizvajalec stroja izjavo, da se z novim strojem prihrani energija in poraba materiala?d.) Na kakšen način se potem dokazujejo prihranki, torej po končani investiciji? | Odgovor na točko a je: obstoječe stanje.Odgovor na točko b je: po obstoječe tehnologiji.Odgovor na točko c je: izjava prodajalca ni dovolj. Priložiti je potrebno dokazilo, da je pogoj izpolnjen.Odgovor na točko d je: na podlagi dokazil iz katerih je razvidno, da je poraba energentov oziroma surovin za izdelavo proizvoda 10% manjša kot pred investicijo. |
|  | Samostojni podjetnik ima registrirano glavno dejavnost  A10.110 - Proizvodnja mesa, razen perutninskega. Zanima nas ali gre za upravičenega prijavitelja na omenjen javni razpis?Podjetnik surovino odkupuje večinoma od pravnih oseb in ne vrši lastne pridelave.Podjetnik namerava na upravičenem območju izvesti investicijo  v proizvodni objekt in rekonstrukcijo obstoječega objekta, z namenom povečanja kapacitet in dodane vrednost ter energetske optimizacije poslovanja. Prav tako se planirajo nova delovna mesta. | Ne, podjetnik ni upravičen do kandidiranja za sredstva na tem javnem razpisu. |
|  | Zanima me, ali so Javnem razpisu za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih prijavitelji upravičeni do sredstev, če bodo izvajali investicijski projekt in imeli na dan oddaje vloge na ta javni razpis sedež / poslovno enoto / podružnico na upravičenem območju. Sedež / poslovna enota / podružnica morajo biti vpisani v Poslovni register Slovenije / Sodni register?  | Na razpis se lahko prijavijo vse pravne in fizične osebe (v nadaljevanju: podjetja), ki se ukvarjajo z gospodarsko dejavnostjo in so na dan oddaje vloge na ta javni razpis vsaj 18 mesecev registrirane oziroma vpisane v sodni oziroma poslovni register na podlagi in v skladu z Zakonom o gospodarskih družbah oziroma registrirane po ustreznih predpisih, ki veljajo v drugih državah, in ki bodo izvedle investicijo, ki je predmet vloge na ta javni razpis na upravičenem območju. Ustanovitev podružnice se zahteva samo od podjetij, ki so registrirana v tujini. |
|  | Ali se gradbeno obrtniška dela lahko izvajajo za namene obnove in rekonstrukcije apartmajske hiše? Ali je to upravičen strošek? Ali je upravičen strošek tudi izgradnja sončne elektrarne na objektu? | Načeloma da, če investicija izpolnjuje tudi ostale pogoje javnega razpisa in razpisne dokumentacije. Izgradnja sončne elektrarne ni upravičen strošek. |
|  | Ali se lahko investicijski projekt izvaja v obdobju 2022-2023 oziroma traja dve leti. | Da. |
|  | Ali je v razpisu določeno, Koliko zahtevkov lahko vlagatelj izda v posameznem letu. | Ne, razen za gradbeno-obrtniška (v nadaljevanju: GOI) dela. Za GOI dela je lahko zahtevek samo eden. |
|  | V primeru večletnega projekta, ali lahko izda zahtevek v vsakem letu oziroma na koncu, ko zaključi celotno investicijo. | Zahtevek lahko izda, ko je upravičeno osnovno sredstvo dobavljeno, plačano |
|  | Upravičeni stroški lahko nastanejo v posameznem tekočem letu do 29.10. Do kdaj mora biti v posameznem letu najkasneje izdan zahtevek. | 29.10. za tekoče leto. |
|  | Podjetje MSP opravlja dejavnost v osrednji Sloveniji in bo izvedlo naložbo na obmejnem problemskem območju. Ali mora imeti do dne oddaje vloge na navedenem upravičenem  območju registrirano podružnico oziroma poslovno enoto. | Ne, če investicija izpolnjuje tudi ostale pogoje javnega razpisa in razpisne dokumentacije. |
|  | Vlagatelj bo izvedel naložbo v strojno opremo. Ali mora priložiti tri konkurenčne ponudbe oziroma zadostuje le ena ponudba. | Dovolj je ena ponudba |
|  | Ali mora vlagatelj zagotavljati lastna sredstva v višini 25% upravičenih stroškov. | Da. |
|  | Ali je poleg naložbe v izgradnjo proizvodnih objektov upravičen tudi strošek izgradnje turističnih nastanitvenih zmogljivosti. | Ne. |
|  | Ali je upravičen strošek tudi nakup proizvodnega objekta. | Ne. |
|  | Ali je upravičen strošek nakup:-viličarja-gradbene mehanizacije (bager,…) | Ne. |
|  | V primeru najetih prostorov. Ali mora biti zahtevana najemna pogodba overjena pri notarju. | Ne. |
|  | Ali razpis zahteva overjeno soglasje lastnika objekta k naložbi. | Ne. |
|  | Ali višina nematerialnih naložb znaša 10% od vrednosti upravičenih stroškov oziroma je omejena na vrednost 20.000 EUR. | Stroški nematerialnih investicij so upravičeni samo za podjetja, ki z investicijo kandidirajo za sredstva v višini najmanj 200.000,00 evrov. Stroški nematerialnih investicij v investiciji, ki bodo sofinancirani, lahko znašajo največ 20.000,00 evrov. |
|  | V primeru izvedbe naložbe v izgradnjo proizvodnega objekta bo vlagatelj v roku 6 mesecev od podpisa pogodbe pridobil pravnomočno gradbeno dovoljenje. Ali mora imeti izdelan tudi PZI. | Da. |
|  | Prosimo za pojasnilo pri merilu B. Število novo ustvarjenih delovnih mest: »Projekti, ki predvidevajo zaposlitev do 3 novih delavcev, bodo prejeli po tem merilu 0 točk. Pri projektih, kjer se predvideva zaposlitev več kot 3 nove delavce, bodo ocenjeni za vsakega novo zaposlenega z eno točko.« Ali v primeru 5 novih zaposlitev to pomeni pridobitev 2 točk ali 5 točk? | 2 točki. |
|  | Razpisna dokumentacija, točka 26.3. Načini ocenjevanja vlog podjetij, ki že imajo pridobljen standard ISO 14.001 oziroma ISO 50.001 – na str. 33 je navedeno »Projekti, ki bodo prejeli 50 ali več točk po merilih od A do P in izpolnjujejo pogoja iz poglavij 6.2. in prvega odstavka 6.3. se pripiše 20% točk ocene, ki jo je sicer prejela vloga na osnovi meril od A do P.« Ali to velja za vse prijavljene projekte, ali pa to velja samo za projekte, ki že imajo pridobljen ISO 14.001 oz. ISO 50.001? | Tukaj jo je zagodel tipkarski škrat. Pravilna oznaka odstavkov je 26.2.in 26.3., velja pa za vsa podjetja, ki že imajo omenjena standarda in za podjetja, ki se bodo zavezala standarde pridobiti. |
|  | V razpisni dokumentaciji je navedeno, da so stroški upravičeni od dneva oddaje vloge. Vzorec pogodbe pa opredeljuje začetek projekta od izdaje sklepa o izbiri. Kateri podatek je relevanten? | Od oddaje vloge. |
|  | Priloga 3: Izjava o strinjanju z razpisnimi pogoji v nekaterih alinejah (x in y) ni skladna z razpisno dokumentacijo. V razpisni dokumentaciji je opredeljeno, da mora predmet investicijskega projekta ostati na upravičenem območju vsaj 3 leta po končani investiciji ter da prejemnik vsaj še naslednja 3 leta po končani investiciji ne sme odtujiti predmeta investicije. V prilogi 3 pa je ta doba 5 let. Kateri podatek je relevanten? Če je napaka v izjavi, potem se mora popraviti, saj strinjanje s tem podpiše odgovorna oseba. | 3 leta. |
|  | K razpisni dokumentaciji je priložen akcijski načrt okoljskega odgovornega ravnanja. Ali se pričakuje, da bo ta dokument pripravljen na ravni strokovnjaka za okoljsko odgovorno ravnanje (torej strokovno spisan dokument, ki ga lahko spiše samo strokovnjak s tega področja)? Namreč samo poročilo z analizo in predstavitvijo rezultatov, ki je le del tega načrta, zahteva že zelo velik obseg dela. V sami predlogi ni opredeljeno, kateri so relevantni podatki za analizo, torej katera dokazila (tehnična in tehnološka dokumentacija) so relevantna za analizo? Hkrati je v komentarjih načrta navedeno, da »ukrep (javni razpis) podpira aktivnosti opredeljene v razpisni dokumentaciji, poglavje IV. Točka 5. Opredelitev aktivnosti in pričakovani rezultati«, ki pa ga v sami razpisni dokumentaciji ni. Prosim za pojasnilo oz. opredelitev aktivnosti in pričakovanih rezultatov. | Pričakovani rezultati in aktivnosti so v pristojnosti in jih ve oziroma pozna samo prijavitelj, zato vam jih ne moremo opredeliti.Akcijski načrt okoljskega odgovornega ravnanja načeloma lahko pripravi kdorkoli vendar vas opozarjamo, da bo na podlagi navedb v njem, strokovna komisija ocenila ali investicija ustreza namenu javnega razpisa in se na osnovi le-tega odločila ali projekt takoj zavrne ali pošlje v nadaljnji postopek ocenjevanja. |
|  | Merilo K. Tehnologija opredeljuje tehnološko zahtevnost projekta. Navedeno je, da se bo ocenjevala kompleksnost izvedbe projekta, določena z vključevanjem različnih raznovrstnih tehnologij in procesov namenjenih doseganju zelenih meril v skupno/enotno proizvodnjo, in ne kompleksnost tehnologije, vgrajene v stroje, opremo ali zgradbe.Ali lahko tukaj podate bolj podrobne kriterije za opredelitev tehnološke zahtevnosti? | Ne moremo opredeliti kriterijev tehnološke zahtevnosti, če ne poznamo projekta. Vsak projekt je edinstven in odvisen od mnogih faktorjev, ki jih, če niso znani, ne moremo vnaprej oceniti ali se do njih opredeliti. |
|  | Zanima me ali lahko podjetje na javnem razpisu kandidira s samostojno naložbo GOI del v kotlovnico na biomaso za ogrevanja proizvodnih/poslovnih prostorov (kotlovnica, razvodi, inštalacije, cevovodi …) ?Za naložbo so pridobljena vsa potrebna dovoljenja, naložba neposredno vpliva na odpornost in dekarbonizacijo gospodarstva v OPO. | Odvisno od dejavnosti, ki se v objektu bo/ali se izvaja in, če projekt izpolnjuje tudi ostale pogoje javnega razpisa in razpisne dokumentacije. Če je dejavnost samo ogrevanje proizvodnih/poslovnih prostorov potem projekt ni upravičen do kandidiranja za sredstva na tem javnem razpisu. |
|  | Pri objavljenem razpisu NOO OPO 2022 je v razpisni dokumentaciji na strani 30 enkrat zavedeno da se upošteva kapital na dan 31.3.2021, v nadaljevanju pa se pojavlja datum 31.12.2021. Kateri datum se upošteva? | Pravilno je 31.12.2021. |
|  | Kaj če predvidimo, da se naložba zaključi do 30.09.2023 (kandidiramo na sredstva za leto 2023), pa so vse vloge v tem letu kvalitetnejše oziroma bolje ocenjene, ali se prijavitelju v tem primeru vloga ne odobri, ali se mu ponudi možnost, da črpa sredstva iz leta 2024, ko je na voljo še dovolj denarja glede na kvaliteto njegove vloge (se pravi bi po merilih zbral več točk kot ostala konkurenca v letu 2024)? V tem primeru bi vlagatelj vložil zahtevek za izplačilo sredstev v naslednjem letu po zaključku projekta. | Finančne konstrukcije in dinamike projekta strokovna komisija ne sme spreminjati. |
|  | Ali vam je potrebno (bodisi ob prijavi na razpis, bodisi ob oddaji zahtevka) posredovati 3 konkurenčne ponudbe ali tako ob prijavi kot ob oddaji zahtevka zadostuje zgolj ena, izbrana ponudba? | Ena ponudba zadostuje. |
|  | Kaj vse mora obsegati poslovni načrt, ki je ena izmed obveznih prilog pri prijavi? Je v redu, če je pripravljena na predlogi Slovenskega podjetniškega sklada? | Da. |
|  | Ali je potrebno ob prijavi priložiti bančno izjavo, ki izkazuje, da ima podjetje zaprto finančno konstrukcijo ali zadostuje, da zapiranje finančne konstrukcije zgolj navedemo v poslovnem načrtu? Če jo je potrebno priložiti, ali obstaja kak vzorec glede tega, ali jo banka sama pripravi? | Bančne izjave ni potrebno prilagati. Priložiti morate samo dokazila, če se projekt sofinancira še iz katerih drugih javnih virov. |
|  | Na podlagi bonitetne ocene za katero leto se bo ocenjevala vloga podjetja (2020 ali 2021)? | Zadnja, ki bodo javno objavljena. |
|  | Merilo Število novo ustvarjenih delovnih mest: Podjetje bo imelo v trenutku oddaje vloge 18 zaposlenih, v letu 2021 pa so imeli 18,25 zaposlenih na podlagi delovnih ur. Do zaključka projekta (do 30.09.2023) načrtujejo zaposliti 4 nove delavce, vendar pa načrtujejo dodatno zaposlovati tudi po zaključku projekta (predvsem na račun investicije, ki je predmet prijave in s pomočjo katere bo podjetje nadgradilo svoj proizvodni proces, saj vsi učinki investicije niso vidni takoj po zaključku le-te). Predvideno je, da bo povprečje števila zaposlenih glede na opravljene delovne ure v treh letih po zaključku investicije (leta 2024, 2025 in 2026) znašalo 24,66, kar pomeni za 6,41 zaposlenega več kot je znašalo izhodišče (število zaposlenih glede na število opravljenih ur v letu 2021). Koliko točk dobi vlagatelj v tem primeru? 1, ker bo zaposlil 4 nove delavce ali 3, ker bo povečal povprečno število zaposlenih na podlagi delovnih ur v treh letih po zaključku investicije za 6,41? | Vse zaposlitve, ki se upoštevajo pri ocenjevanju, morajo biti realizirane do zaključka projekta t.j. 31.12. zadnjega leta, ko je projekt še financiran iz sredstev tega razpisa. |
|  | Na podlagi katerega datuma (enkrat imate pri merilu J. Kapital naveden datum 31.3.2021, drugič 31.12.2021) se dodelijo točke vlagatelju pri merilu Kapital? | Pravilno je 31.12.2021. |
|  | Kako dokažemo, da investicija omogoča zmanjšanje porabe surovin za najmanj 15% oziroma zmanjšanje porabe energije za najmanj 15%? Je potrebno narediti kakšen izračun ali zadostuje, da to naredimo zgolj opisno? | Potreben je izračun. |
|  | Merilo Manjša poraba energije: Razumem, da npr. prikažemo zmanjšanje porabe električne energije, če podjetje zamenja dva stara stroja z novim, zmogljivejšim, ki opravi več operacij hkrati, ampak kako pa prikažemo zmanjšanje porabe energije v primeru, če podjetje nabavi nov dodatni stroj?PRIMER: Trenutno imajo v proizvodnji 10 različnih strojev, sedaj pa želijo nabaviti dodatna dva, ki bosta v veliki meri povečala njihove proizvodne kapacitete in izboljšala njihov proizvodni proces. Oba nova stroja sta najsodobnejše tehnologije in porabljata zelo malo električne energije, ampak kljub temu nekaj jo. Kako v tem primeru prikažemo manjšo porabo energije, saj bo obstoječih 10 strojev še naprej porabljalo podobno količino električne energije, nekaj električne energije pa bosta porabljala še oba nova stroja? Se pravi, poraba električne energije na nivoju podjetja bo v tem primeru višja, se bo pa zaradi izvedbe investicije zmanjšala poraba električne energije na enoto proizvoda. | Preberite odgovor na vprašanje št. 10. |
|  | Lahko prosim razložite zadnji stavek pod točko 26. v razpisni dokumentaciji: Projekti, ki bodo prejeli 50 ali več točk po merilih od A do P in izpolnjujejo pogoja iz poglavij 6.2. in prvega odstavka 6.3. se pripiše 20% točk ocene, ki jo je sicer prejela vloga na osnovi meril od A do P.. V katerem primeru dobijo projekti dodatnih 20% točk? | Pravilni oznaki sta 26.2. in 26.3. (tipkarska napaka, ki jo bomo odpravili). Projekt bo dobil 20% pribitka točk, če se:* izvaja v območju Triglavskega narodnega parka in
* če ima oziroma bo pridobil standard ISO 14.001 in/ali ISO 50.001.
 |
|  | Predvidevam, da ob prijavi na razpis ni potrebno priložiti izpolnjene in podpisane Menične izjave in Pooblastila (prilogi 4 in 5), vse ostale obrazce pa je potrebno? | Da. |
|  | Vprašanje: Podjetje želi graditi proizvodno halo (sedež podjetja), sedaj je v najemu na drugi lokaciji v isti občini. Podjetje je lastnik zemljišča, pridobilo je tudi pravnomočno gradbeno dovoljenje in prijavilo začetek gradnje (december 2021), vendar z gradbenimi deli ni pričelo, izbrane ima samo ponudbe izvajalcev. Ali podjetje s tem projektom ustreza razpisu (začetku projekta)? | Ne. |
|  | Podjetje A bo investiralo v gradnjo poslovnega objekta (proizvodna hala s poslovnimi prostori in skladiščem). Lastnik slednjega podjetja je tudi lastnik drugega podjetja B, katero pa je lastnik zemljišča, na katerem bo nov objekt stal. Ali mora prvotno podjetje A (ki bo tudi vlagatelj) v tem primeru najprej opraviti nakup zemljišča ali lahko drugo podjetje B ostane lastnik in s tem še vedno ustreza pogojem razpisa za prijavo? Podjetje B je tudi pridobilo pravnomočno gradbeno dovoljenje, ali je lahko vseeno investitor podjetje A, s tem pa podjetje A ustreza pogojem prijavljanja tega projekta na javni razpis?   | Gradbena dela so upravičen strošek samo na objektih, ki so v večinski lasti prijavitelja in v katerih se bo izvajala proizvodnja. Če bo podjetje A (prijavitelj) samo najemnik zemljišča potem ni upravičen do sofinanciranja na tem razpisu. |
|  | Ali je bager (električni ali dizelski) za zalaganje proizvodne linije upravičen strošek po razpisu. | Ne. |
|  | Ali je upravičen strošek čistilna naprava za izcedne vode, ki nastajajo na deponiji | Načeloma da, če investicija izpolnjuje tudi ostale pogoje javnega razpisa in razpisne dokumentacije. |
|  | Ali se lahko med upravičene stroške upoštevajo tudi stroški projektantov za idejne projekte na področju elektrotehnike, elektro-strojnih inštalacij in gradbenih del (IDP in PZI) (prilagoditve prostora za novo strojno opremo)? | Ne. |
|  | Lastna udeležba pri projektu (vsaj 25 %) in financiranje razlike med prijavljenimi stroški projekta in višino sofinanciranja: ali je dovolj samo izjava banke o pripravljenosti financiranja, ali je potrebno pridobiti informativno ponudbo za financiranje? | Izjava banke ni potrebna. Pričakuje se, da imate sredstva za zapiranje finančne konstrukcije za razliko med zneskom sofinanciranja in vrednostjo upravičenih stroškov celotnega projekta. |
|  | Ali je možno vložiti več zahtevkov za izplačilo sredstev? Če DA, koliko največ ali jih je možno vložiti več znotraj istega proračunskega leta? | Da, zahtevke lahko vlagate do vrednosti dogovorjenega zneska sofinanciranja za tekoče leto. |
|  | Podjetje, ki je lastnih proizvodnih prostorov, v katerih se bo izvajala investicija, mora za potrebe postavitve novega stroja investirati tudi v izgradnjo novih temeljev. Za to ni potrebno gradbeno dovoljenje. Ali je izgradnja novih temeljev za potrebe postavitve novega stroja upravičen strošek po tem razpisu? | Samo strošek izgradnje temeljev ni upravičen strošek. V okviru širše investicije pa je lahko upravičen strošek, če bo na teh temeljih nekaj stalo in je to del projekta s katerim boste kandidirali za sredstva. |
|  | Trenutno ima podjetje registrirano glavno dejavnost iz katere pridobi največ prihodkov po SKD G47.302 - Posredništvo pri prodaji motornih goriv na drobno. Ali se lahko prijavijo na razpis - ali se to smatra kot dejavnost trgovina, čeprav gre za posredništvo? | Prijavitelj mora imeti na dan oddaje vloge na javni razpis v Poslovnem registru vpisano dejavnost, ki bo predmet projekta in kjer se bodo izvajale aktivnosti projekta. |
|  | Prosimo za pojasnilo, ali je vlogi na zgornji razpis v primeru aktivnosti gradbenih del potrebno priložiti pravnomočno veljavno gradbeno dovoljenje, ki se glasi na prijavitelja, ali ne. (Seveda sprašujemo za primer gradnje, ko je gradbeno dovoljenje potrebno). Če je ustrezen dokument tega ob oddaji vloge na razpis tudi »ustrezno upravno dovoljenje, ki se mora glasiti na prijavitelja in prijavljeno investicijo«, prosimo za pojasnilo, kaj je to. Ali je ustrezno upravno dovoljenje Mnenje o skladnosti predvidenega posega v prostor z odloki občine – skladnost investicijske namere s prostorskimi akti občine? | Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja – v primeru, da gradbeno dovoljenje ni potrebno, izjavo prijavitelja, da gradbeno dovoljenje za predviden poseg ni potrebno, da pa razpolaga z vsemi potrebnimi dovoljenji in soglasji za izvedbo projekta. Če prijavitelj pravnomočnega gradbenega dovoljenja, ne bo priložil oziroma uspel pridobiti, je to razlog, da MGRT odstopi od pogodbe in zahteva vračilo vseh že izplačanih sredstev skupaj z zakonitimi zamudnimi obrestmi od dneva plačila do dneva vračila. Gradbeno dovoljenje mora biti pridobljeno oziroma pravnomočno pred izstavitvijo zahtevka.Gradbeno dovoljenje se mora glasiti na prijavitelja. |
|  | Glede točke »J. Kapital« v Razpisni dokumentaciji za razpis JR NOO OPO imam sledeče vprašanje glede višine osnovnega kapitala. In sicer v zgornji točki se vprašanje nanaša na datum dan 31. 3. 2021, medtem ko se to spremeni v spodnjih podnaslovih in sicer v »Za družbe z omejeno odgovornostjo/ samostojne podjetnike/ zadruge velja: Višina zadružnega kapitala na dan 31. 12. 2021«. Želel bi zgolj vprašati kaj potemtakem velja? Kateri datum od naštetih velja, oziroma, ali je bilo morda mišljeno do dne 31. 3. 2022? | 31. 12. 2021 |
|  | Glede točke »F. Vpliv tehnologije na okolje« v Razpisni dokumentaciji za razpis JR NOO OPO imam vprašanje. Kaj pomeni dikcija »stroški osnovnih sredstev, ki so namenjeni blažitvi vpliva na okolje pomenijo vsaj 30% vrednost vseh upravičenih stroškov«? Podvprašanje: Ali se šteje kot celoten upravičen strošek in ukrep namenjen blažitvi vpliva na okolje, če se npr. opravi nakup stroja, ki bo polno avtomatiziran in bo pomenil odpravo ročnega dela na podlagi katerega se je prej generiralo veliko nepotrebnega odpada materiala? | Po vašem opisu, po tem merilu, projekt ne bo dobil točk. |
|  | Glede točke »E. Namen in cilji investicije« imam vprašanje in sicer: Kaj je mišljeno oziroma kaj spada pod »opredmetena osnovna sredstva namenjena delitvi, ponovni uporabi, popravilu, prenovi ali recikliranju obstoječih materialov in izdelkov, zmanjšanji porabi surovin, energije in vode«? Ali nam lahko podate primer takšnih osnovnih sredstev v predelovalni industriji? | Ne moremo, podatki iz vlog prijaviteljev na prejšnje razpise so običajno poslovna skrivnost. |
|  | Glede točk »N. Manjša poraba surovin/materialov«, »O. Manjša poraba energije« in »P. Trajnostna raba ter varstvo vodnih virov. Kakšna naj bo metodologija pregleda in izračuna zmanjšanja porabe (surovin/materialov, energije, trajnostne rabe in varstva vodnih virov)? V primeru širitve proizvodnje se to lahko naredi na podlagi porabe/proizvodnosti starega stroja v primerjavi z novim strojev. Kaj pa v primeru diverzifikacije proizvodnje, torej tam kjer predhodno ni bilo takšnega stroja? Ali se gledajo starejši stroji enakega/podobnega ponudnika, ali se gleda razmerje med novo ustvarjenimi prihodki in novo porabo energije glede na prejšnjo porabo energije? | Pri diverzifikaciji proizvodnje poslovne enote prijavitelja na proizvode in storitve, ki jih na zadevnem območju prej ni proizvajala se ocenjuje manjša poraba surovin/materialov«, manjša poraba energije« in trajnostna raba ter varstvo vodnih virov na ravni podjetja.Kjer podjetje prej ni imelo proizvodne dejavnosti ali diverzificira proizvodnjo se upošteva nabava najsodobnejše tehnike. To bo potrebno utemeljiti in »dokazati« v sodelovanju z proizvajalcem opreme. Za »izkazovanje« snovne in energetske učinkovitosti lahko primerjate različne tehnološke rešitve, ki so dostopne na trgu, ki omogočajo proizvodnjo vašega izdelka in dokažete, da ste izbrali rešitev, ki je najmanj 10% bolj energetsko/snovno učinkovita od ostalih. |
|  | Zanima me, ali je po javnem razpisu upravičen tudi nakup poslovnega prostora, ali samo gradnja? | Nakup poslovnih prostorov ni upravičen strošek. Gradnja oziroma GOI dela so lahko upravičen strošek, če investicija izpolnjuje tudi ostale pogoje javnega razpisa in razpisne dokumentacije. |
|  | Predračuni ne smejo biti starejši od 60 dni. Do kdaj mora biti veljavnost predračuna; ali na dan oddaje vloge ali dlje? Rezultate predvidevate do julija. Kaj se zgodi v primeru, da se kasneje cene spremenijo oz. če stvari ne bi bile več dobavljive? | Predračuni morajo biti veljavni najmanj do dneva oddaje vloge. O morebitnih spremembah se bo odločalo kasneje. |
|  | Prosimo za opredelitev »diverzifikacije proizvodnje poslovne enote prijavitelja na proizvode in storitve, ki jih na zadevnem območju prej ni proizvajala«. Kaj pomeni diverzifikacija proizvodnje; ali to pomeni, da lahko podjetje prične proizvajati nov izdelek ali ponujati novo storitev v obstoječi dejavnosti ali mora za to registrirati novo dejavnost (kdaj)? | Prijavitelj mora imeti na dan oddaje vloge na javni razpis v poslovnem registru registrirano dejavnost, ki bo predmet projekta in kjer se bodo izvajale aktivnosti projekta.Diverzifikacija proizvodnje poslovne enote prijavitelja na proizvode in storitve, ki jih na zadevnem območju prej ni proizvajala pomeni točno to kar je zapisano. |
|  | V zvezi z JR OPO NOO prosimo za pojasnilo, saj nismo prepričani, da razumemo pravilno, kateri projekti so upravičeni. V RD, str. 15 in 16 namreč piše (citiram):»Pri investicijah v:vzpostavitev nove poslovne enote alidiverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajalamorajo biti nabavljena osnovna sredstva nova in morajo izpolnjevati najvišje energetske standarde oziroma se nanašati na najboljšo razpoložljivo tehnologijo.Pri investicijah v:- razširitev zmogljivosti obstoječe poslovne enote,- bistveno spremembo proizvodnega procesa v obstoječi poslovni enotise mora- poraba energije pri proizvodnji obstoječega proizvoda zmanjšati vsaj za 10 % in - poraba materialov/surovin pri proizvodnji obstoječega proizvoda zmanjšati vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi.Posebej opozarjamo, da bodo navedbe prijavitelja v vlogi glede zmanjšanja porabe energije in porabe materialov/surovin del pogodbenih obveznosti. Če prijavitelj pogodbenih obveznosti ne bo izpolnil, bo to razlog za prekinitev pogodbe in vračilo vseh izplačanih sredstev, skupaj z zamudnimi obrestmi od dneva izplačila do plačila zahtevka.«Merili N. Manjša poraba surovin/materialov in O. Manjša poraba energije pa opredeljujeta, da po teh dveh merilih »Vloga ne sme pridobiti 0 točk, ker to v nasprotnem primeru pomeni neizpolnjevanje razpisnih pogojev in se taka vloga kot neustrezna zavrne.«Iz tega sklepamo, da za čisto vse investicije velja, da se mora:- poraba energije zmanjšati vsaj za 10 % in - poraba materialov/surovin zmanjšati vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi. Ali je naš sklep pravilen? | Da. Za podrobnosti glede izpolnjevanja teh pogojev pri diverzifikaciji proizvodnje poslovne enote prijavitelja na proizvode in storitve, ki jih na zadevnem območju prej ni proizvajala ali pri vzpostavitvi nove poslovne enote si preberite odgovor na vprašanje št. 64. |
|  | Na str. 17. razpisne dokumentacije je navedeno: ''Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje...''Na str. 24. razpisne dokumentacije je navedeno: ''...je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis...''Vprašanje: Dikciji v javnem razpisu sta si deloma nasprotujoči, zato bi želeli pojasnilo ali je obvezno ob vlogi priložiti že veljavno (pravnomočno gradbeno dovoljenje) oz. je mogoče priložiti gradbeno dovoljenje do 6 mesecev po podpisu pogodbe, s tem da v tem času pride do njegove pravnomočnosti. Navedeno pomeni, da dovoljenje ob prijavi na razpis še ne bi bilo pravnomočno, bi pa bil ta pogoj izpolnjen najkasneje v roku 6 mesecev po podpisu pogodbe z MGRT. | Pravnomočno gradbeno dovoljenje je potrebno priložiti (če je potrebno za izvedbo investicije) najkasneje 6 mesecev od podpisa pogodbe. |
|  | Na str. 30  razpisne dokumentacije je pri merilu J.Kapital navedeno, da se pri višini osnovnega kapitala upošteva datum 31.3.2021, v nadaljevanju pa je v pojasnilu ''Za družbe z omejeno odgovornostjo velja'' naveden datum 31.12.2021.Vprašanje: Ali je v prvem datumu napaka in je dejansko mišljen datum 31.3.2022, tako kot je to veljalo v lanskem javnem razpisu JR OPO? | Je napaka. Pravilen datum je 31. 12. 2021. |
|  |  Podjetje ki izpolnjuje vse preostale razpisne pogoje, bi želelo kandidirati za nakup gradbene mehanizacije (bager, delovni traktor, namenska prikolica za prevoz bagra).  Ali so vse navedeno upravičeni stroški na razpisu? | Ne. |
|  | Zasledil sem, da poteka javni razpis za sofinanciranje začetnih investicij v podporo investicijam za večjo produktivnost in me zanima če lahko podamo vlogo. Smo manjše gradbeno podjetje iz okolice Občine Kozje in se zanimamo za nakup novega bagra. Zanima me kakšni so pogoji za kandidaturo na razpisu? | Nakup bagra ni upravičen strošek. |
|  | Vezano na pogoje Javnega razpisa za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih (Razpis oznaka 4300-4/2022,) nas zanima naslednje v zvezi pridobitve gradbenega dovoljenja, predvsem, kdaj ga prijavitelj mora imeti pridobljenega, saj se v JR navajajo različni/kontradiktorni pogoji:V Razpisni dokumentaciji v 5.3.3. Gradbena-obrtniška-inštalacijska dela (GOI, v nadaljevanju: gradbena dela), stran 17 je navedeno:Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja – v primeru, da gradbeno dovoljenje ni potrebno, izjavo prijavitelja, da gradbeno dovoljenje za predviden poseg ni potrebno, da pa razpolaga z vsemi potrebnimi dovoljenji in soglasji za izvedbo projekta. Če prijavitelj pravnomočnega gradbenega dovoljenja, ne bo priložil oziroma uspel pridobiti, je to razlog, da MGRT odstopi od pogodbe in zahteva vračilo vseh že izplačanih sredstev skupaj z zakonitimi zamudnimi obrestmi od dneva plačila do dneva vračila. Gradbeno dovoljenje mora biti pridobljeno oziroma pravnomočno pred izstavitvijo zahtevka.V Razpisni dokumentaciji po točko 21. NAVODILO ZA IZDELAVO POPOLNE VLOGE, točka 9., stran 24 pa je navedeno:V primeru graditve ali izvajanja del na objektih (tudi v primeru, ko gradbena dela ne bodo prijavljena kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis. Če gradbeno dovoljenje za predvidena dela ni potrebno, je potrebno priložiti datirano, žigosano in s strani odgovorne osebe podpisano izjavo prijavitelja, da gradbeno dovoljenje ni potrebno oziroma bo dostavljeno skladno z določili iz poglavja 5.3.3. razpisne dokumentacije.Prosimo za razjasnitev, kateri pogoj je pravilen, torej kdaj je potrebno imeti pridobljeno gradbeno dovoljenje:- že ob prijavi na JR ali - po odobritvi vloge/projekta - pred začetkom gradbenih del vendar ne kasneje kot 6 mesecev po podpisu pogodbe z MGRT | Pravnomočno gradbeno dovoljenje je potrebno priložiti (če je potrebno za izvedbo investicije) najkasneje 6 mesecev od podpisa pogodbe. |
|  | V RD, točka 26.1. Merila za ocenjevanje vlog, merilo C. Dodana vrednost na zaposlenega je navedeno: »Komisija bo upoštevala odstotek povečanja dodane vrednosti na zaposlenega na podlagi obračunskih ur v prvem letu po zaključku projekta, glede na poslovno leto 2021. Preverjali se bodo bilančni podatki po stanju na dan 31. 12. leta zaključka projekta, kot izhodiščni pa bilančni podatki za leto 2021.« Če se projekt zaključi 30.9.2023, ali se bodo z izhodiščnimi podatki primerjali podatki z dne 31.12.2023 ali 31.12.2024? | 31.12.2024. |
|  | Ali bomo morali pri zahtevkih predložiti tudi 3 ponudbe oz. obrazložiti ekonomsko upravičenost nakupa določenega sredstva | Zadostuje ena ponudba, ki temelji na načelih gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti. |
|  | Ali bomo v zahtevku lahko upravičili višjo ceno za določeno opremo (ponudbo imamo sedaj, sredstvo pa načrtujemo kupiti v 2024, ko bo cena lahko že višja) glede na sedanjo ponudbo. | Načeloma da, če investicija izpolnjuje tudi ostale pogoje javnega razpisa in razpisne dokumentacije. |
|  | Ali je postavitev elektrarne na strehi upravičen strošek? | Ne. |
|  | Ali je sanacija strehe, ki je potrebna za postavitev elektrarne upravičen strošek? | Ne. |
|  | Nekaj sredstev izdelamo v lastni režiji (kupimo material, in jih izdelamo). Ali je to upravičen strošek? | Ne. |
|  | Glede razpisa sofinanciranje večjih začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih nas zanima so upravičene storitvene dejavnosti kot so:- turizem (povečanje kapacitet in nove ponudbe v smislu wellness, bazen ... ),- ostale storitvene dejavnosti (gradnja objektov, pisarniška oprema). | Ne. |
|  | Vezano na razpis »Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih« imam sledeča vprašanja:Glede gradbenega dovoljenja v razpisni dokumentaciji piše sledeče: Stran 17 razpisne dokumentacije: Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja – v primeru, da gradbeno dovoljenje ni potrebno, izjavo prijavitelja, da gradbeno dovoljenje za predviden poseg ni potrebno, da pa razpolaga z vsemi potrebnimi dovoljenji in soglasji za izvedbo projekta. Če prijavitelj pravnomočnega gradbenega dovoljenja, ne bo priložil oziroma uspel pridobiti, je to razlog, da MGRT odstopi od pogodbe in zahteva vračilo vseh že izplačanih sredstev skupaj z zakonitimi zamudnimi obrestmi od dneva plačila do dneva vračila. Gradbeno dovoljenje mora biti pridobljeno oziroma pravnomočno pred izstavitvijo zahtevka.Stran 23 razpisne dokumentacije: V primeru graditve ali izvajanja del na objektih (tudi v primeru, ko gradbena dela ne bodo prijavljena kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis. Če gradbeno dovoljenje za predvidena dela ni potrebno, je potrebno priložiti datirano, žigosano in s strani odgovorne osebe podpisano izjavo prijavitelja, da gradbeno dovoljenje ni potrebno oziroma bo dostavljeno skladno z določili iz poglavja 5.3.3. razpisne dokumentacije.Zanima nas, katero velja oziroma kdaj ali je potrebno ob oddaji na razpis priložiti pravnomočno gradbeno dovoljenje? | Pravnomočno gradbeno dovoljenje je potrebno priložiti (če je potrebno za izvedbo investicije) najkasneje 6 mesecev od podpisa pogodbe. |
|  | Podjetje bo imelo investicijo v skupni vrednosti 2.500.000 EUR. Od tega bo 1.000.000 EUR upravičenih stroškov ostalo pa predstavljajo neupravičeni stroški. Zanima nas, ali lahko za del, ki se nanaša na neupravičene stroške pridobijo kredit po shemi deminimis, brez da bi šlo za dvojno financiranje in bi s tem izgubili del subvencije ? | Da. Odstotek sofinanciranja je vezan na osnovna sredstva, ki se financirajo, ne na investicijo. Edini pogoj je, da zagotovite najmanj 25% lastnih sredstev sofinanciranja upravičenih stroškov, kar pa po opisu sodeč, izpolnjujete. |
|  | Pogoj za prijavo je, da je podjetje staro vsaj 18 mesecev. Ali se lahko na razpis kot prijavitelj prijavi podjetje, ki je bilo ustanovljeno pred 12imi meseci z razdelitvijo družbe, ki je stara cca 5 let? Iz AJPESa je torej razvidna starost prijavitelja 12 mesecev, vendar je prijavitelj prevzel obveznosti in pravice te starejše družbe od katere se je razdelil. | Če je podjetje univerzalni pravni naslednik starejšega podjetja, in to lahko dokažete, potem je odgovor, da. Težavo boste imeli ker še ne obstaja bonitetna ocena.Univerzalni pravni naslednik mora biti registriran oziroma se ukvarjati s točno istimi dejavnostmi s katero se prijavlja na razpis. Slednje morate tudi dokazati npr. z delitvenim načrtom. |
|  | Pri točkovanju glede osnovnega kapitala, navajate, da prijavitelj lahko prejme največ 15 točk, vendar nato navajate datum osnovnega kapitala 31.3.2021 dvakrat, nato pri dodatnih obrazložitvah pa 31.12.2021. Verjetno ste mislili prvotni datum 31.3.2022 ?- V kolikor je pravilen datum 31.12.2021, kako gre to skupaj z rokom za oddajo izkazov, ki je po novem 3.5.2022(prav tako vprašanje točkovanje osnovnega kapitala? | Pravilen datum je 31.12.2021. Izkazi ne rabijo biti oddani AJPES morajo biti pa izdelani in podpisani s strani odgovorne osebe v podjetju. |
|  | Spodaj navedeno podjetje d.o.o. je nastalo s preoblikovanjem s.p.-ja 30.3.2021. Doo je pravni naslednik s.p.-ja, kar je razvidno iz AJPES registra. | Preberite si odgovor na vprašanje št. 83. |
|  | V točki 5.3.3 Razpisne dokumentacije je navedeno:»Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja – v primeru, da gradbeno dovoljenje ni potrebno, izjavo prijavitelja, da gradbeno dovoljenje za predviden poseg ni potrebno, da pa razpolaga z vsemi potrebnimi dovoljenji in soglasji za izvedbo projekta.«V 21. Navodilih za izdelavo popolne vloge:»9. V primeru graditve ali izvajanja del na objektih (tudi v primeru, ko gradbena dela ne bodo prijavljena kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis. Če gradbeno dovoljenje za predvidena dela ni potrebno, je potrebno priložiti datirano, žigosano in s strani odgovorne osebe podpisano izjavo prijavitelja, da gradbeno dovoljenje ni potrebno oziroma bo dostavljeno skladno z določili iz poglavja 5.3.3. razpisne dokumentacije.«Vprašanje: Ali je potrebno k vlogi priložiti pravnomočno gradbeno dovoljenje,  ali pa je le to možno priložiti kasneje, v roku 6 mesecev po podpisu pogodbe? | Pravnomočno gradbeno dovoljenje je potrebno priložiti (če je potrebno za izvedbo investicije) najkasneje 6 mesecev od podpisa pogodbe. |
|  | V točki 3.1 razpisne dokumentacije je navedeno:»Na razpis se lahko prijavijo vse pravne in fizične osebe (v nadaljevanju: podjetja), ki se ukvarjajo z gospodarsko dejavnostjo in so na dan oddaje vloge na ta javni razpis vsaj 18 mesecev registrirane oziroma vpisane v sodni oziroma poslovni register na podlagi in v skladu z Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS,158/20 – ZlntPk-C in 18/21 ) ali v skladu z Zakonom o zadrugah (Uradni list RS, št. 97/09 – uradno prečiščeno besedilo in 121/21) oziroma registrirane po ustreznih predpisih, ki veljajo v drugih državah,…..«V točki 4.3 Intenzivnost pomoči pa so navedene najvišje intenzivnosti pomoči za sredne velika podjetja ter mikro in mala podjetja. Vprašanje: Kakšne so intenzivnosti pomoči za velika podjetja oziroma ali so le ta upravičenci? | Velika podjetja niso upravičena za kandidiranje za sredstva na tem javnem razpisu. |
|  | V razpisni dokumentaciji je navedeno neskladne pri merilu višina osnovnega kapitala. Pojavlja se višina osnovnega kapitala/višina podjetnikovega kapitala/višina zadružnega kapitala na dan 31. 3. 2021, kasneje v opisih pa na datum 31.12.2021.Prosimo za popravek in navedbo, kaj je pravi datum. Je mišljeno, da se upošteva marec 2022, kar pomeni, da se lahko podjetje še dokapitalizira do konca meseca marca 2022? | Pravilen datum je 31.12.2021. |
|  | Navajate, da »Projekti, ki bodo prejeli 50 ali več točk po merilih od A do P in izpolnjujejo pogoja iz poglavij 6.2. in prvega odstavka 6.3. se pripiše 20% točk ocene, ki jo je sicer prejela vloga na osnovi meril od A do P« - ali lahko prosim jasno navedete, za katere pogoje gre (katera poglavja), ker se zdi, kot da je prišlo do napake. Navajate, da je možno povečanje ocene za 10 in 20%: »Ocenjuje se na podlagi certifikatov, ki so priloženi vlogi. V kolikor certifikatov ne bo v vlogi, vloga prijavitelja ne bo prejela dodatnih 10% točk, niti ne bo, po tem merilu, pozvana k dopolnitvi vloge. TER Projekti, ki bodo prejeli 50 ali več točk po merilih od A do P in izpolnjujejo pogoja iz poglavij 6.2. in prvega odstavka 6.3. se pripiše 20% točk ocene, ki jo je sicer prejela vloga na osnovi meril od A do P.« Ali to pomeni, da je možno skupno povečanje ocene za 30%, če ima podjetje certifikat in hkrati prejme več kot 50 točk po merilih?V ocenjevalnih kriterijih je pod tč. H Inovativnost navedeno, da lahko vloga prejme največ 3 točke, v tabeli pa je možno pridobiti 5 točk. Ali gre za napako? | Preberite si odgovore na vprašanja št. 33 in 49. |
|  | Ali je poleg naložbe v izgradnjo proizvodnih objektov upravičen tudi strošek izgradnje turističnih nastanitvenih zmogljivosti. | Ne. |
|  | Ali je upravičen strošek izgradnja skladiščnega objekta. | Samo izgradnja skladiščnega objekta ni upravičen strošek. |
|  | Ali je upravičen strošek tudi nakup proizvodnega objekta. | Ne. |
|  | Pojasnilo navedbe pri merilih ocenjevanja tč. 26.3 zadnji odstavek.Projekti, ki bodo prejeli 50 ali več točk po merilih od A do P in izpolnjujejo pogoja iz poglavij 6.2. in prvega odstavka 6.3. se pripiše 20% točk ocene, ki jo je sicer prejela vloga na osnovi meril od A do P.Prosim za pojasnilo, kje so navedeni pogoji (na Kateri strani), in sicer:  izpolnjujejo pogoja iz poglavij 6.2. in prvega odstavka 6.3. | Preberite si odgovore na vprašanja št. 33 in 49. |
|  | Dejavnosti, ki so upravičene po tem javnem razpisu, so tudi storitve. Lahko sem sodi tudi turizem? | Ne. |
|  | Merilo pod točko E. omogoča dodelitev 15 točk v primeru opredmetenih OS, namenjenim delitvi, ponovni uporabi, popravilu, prenovi, recikliranju,… materialov in izdelkov ter zmanjšani porabi surovin, energije in vode. Je mogoče med takšna osnovna sredstva šteti 1. Gradnjo objekta z uporabo ustreznih materialov, ki se lahko reciklirajo?
2. Gradnjo objekta iz recikliranih materialov ali materialov, ki so že bili uporabljeni?
3. Gradnjo objekta na način, ki zagotavlja manjšo porabo energije, vode, materialov, oz. ponovno uporabo le-teh  pri opravljanju dejavnosti v tem objektu?
4. Nakup opreme, ki omogoča uporabo že uporabljenih materialov, zmanjšano porabo energije, materiala?
5. Nakup opreme, ki jo je mogoče po končani uporabi v veliki meri reciklirati, za to porabimo malo energije?
6. Nakup opreme, ki je namenjena recikliranju materialov (drobljenje, predelava v nov material oz. izdelek)?
7. Gradnja objekta, ki je namenjen sortiranju in predelavi odpadkov?
 | Odgovori so:1. ne,
2. ne,
3. ne,
4. načeloma da, če investicija in prijavitelj izpolnjujeta tudi ostale pogoje javnega razpisa in razpisne dokumentacije,
5. ne,
6. načeloma da, če investicija in prijavitelj izpolnjujeta tudi ostale pogoje javnega razpisa in razpisne dokumentacije,
7. ne.
 |
|  | Podjetje ima dejavnost proizvodnje lesenih izdelkov na upravičenem območju. V okviru investicije načrtuje ureditev turističnih zmogljivosti na drugi lokaciji, to zanj predstavlja novo dejavnost. Ali lahko pridobi točke pod točko M.? | Ne, turistični objekti niso upravičen strošek.. |
|  | V 12. členu vzorca pogodbe je navedeno, da morata biti oddana najmanj dva zahtevka za izplačilo letno. Ali to drži, ali pa se bo lahko oddal samo 1 zahtevek letno do 29.10. istega leta? | Vzorec pogodbe je univerzalen in je enak za vse razpise iz naslova Načrta za okrevanje in odpornost. Pred podpisom bo prilagojen vsebini vloge, tega javnega razpisa in razpisne dokumentacije. Oddate lahko enega ali več zahtevkov. |
|  | Ali je montažna hala (nakup in postavitev hale), v kateri bo potekala proizvodnja, upravičen strošek? | Samo nakup in postavitev hale nista upravičen strošek. |
|  | V razpisni dokumentaciji je navedeno:Pri investicijah v:vzpostavitev nove poslovne enote alidiverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajalamorajo biti nabavljena osnovna sredstva nova in morajo izpolnjevati najvišje energetske standarde oziroma se nanašati na najboljšo razpoložljivo tehnologijo.Pri investicijah v:razširitev zmogljivosti obstoječe poslovne enote,bistveno spremembo proizvodnega procesa v obstoječi poslovni enotise moraporaba energije pri proizvodnji obstoječega proizvoda zmanjšati vsaj za 10 % in poraba materialov/surovin pri proizvodnji obstoječega proizvoda zmanjšati vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi.Vprašanje 1 : Ali je potrebno navedene učinke (zmanjšana poraba energije / zmanjšana poraba materiala oz. surovin  - vsaj za 10%)  doseči na nivoju posameznega proizvoda oz. opredeljene skupine proizvodov v podjetju. Vprašanje 2 : Ali je potrebno navedene učinke (zmanjšana poraba energije / zmanjšana poraba materiala oz. surovin - vsaj za 10%)  doseči na nivoju celotnega podjetja. | Preberite si odgovor na vprašanje št. 64. |
|  | Družba ima sedež na upravičenem območju. Registrirano ima dejavnost C10.910 - Proizvodnja krmil, iz katere ustvari tudi največji delež prihodkov. Po samih kriterijih samega javnega razpisa glede dejavnosti, je družba upravičena do prijave na javni razpis.Osnovna oz ključna produkta, ki ju družba plasira na trga sta krmila za rejne živali in jedilno olje. Prosimo za potrditev, če je kljub temu, da družba plasira na trg produkt-krmila, ki je namenjen večini kmetijskemu sektorju oz rejcem rejnih živali (prodaja se vrši tako neposredno večjim podjetjem kot kmetom, kot tudi specializiranim trgovinam), upravičeni prijavitelj? | Prijavitelj, ki se prijavlja na ta javni razpis s proizvodnjo krmil ni upravičen prijavitelj. |
|  | Družba planira izvesti investicijo v avtomatizacijo proizvodnega procesa pri proizvodnji krmil (nabava nove tehnološke linije in avtomatizaicja). Investicija se izvede v proizvodnem procesu doziranja in  pakiranja in zajema avtomatizacijo in robotizacijo procesa v proizvodnji krmil. V bistvu bo investicija prispevala k ponovni uporabi izmeta v proizvodnji (s tem se potreba po surovini bistveno zmanjša) ter prispeva k bistvenemu zmanjšanju potrebe po električni energiji in drugih energentih.Družba pa bi prav tako izvedla investicijo v procesu proizvodnje jedilnega olja. Investicija predstavlja avtomatizacijo procesa in tehnološka posodobitev obstoječega procesa. Tudi tukaj bo investicija prispevala k manjšem izmetu in s tem manjša poraba surovine in energetske prihranke. | Preberite odgovor na prejšnje vprašanje. Tudi proizvodnja jedilnega olja sodi med panoge oziroma proizvode, ki niso upravičene do kandidiranja na tem javnem razpisu. |
|  | V zvezi z javnim razpisom  Oznaka »4300-4/2022« imamo naslednje vprašanje:A) Pri investicijah v:- razširitev zmogljivosti obstoječe poslovne enote,- bistveno spremembo proizvodnega procesa v obstoječi poslovni enotise mora- poraba energije pri proizvodnji obstoječega proizvoda zmanjšati vsaj za 10 % in - poraba materialov/surovin pri proizvodnji obstoječega proizvoda zmanjšati vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi.V kolikor se lahko 10 % končnega proizvoda reciklira je pogoj izpolnjen, ali to pomeni, da se tudi točkuje s 7 točkami. Oz v kolikor se lahko  vsaj 15 % proizvoda reciklira, ali to pomeni 10 točk? Kot »končen proizvod«, se gleda na nek sestavni del, ki ga proizvaja prijavitelj kot njegov končni proizvod (npr. vzglavnik) ali končni proizvod kot celota, namenjen uporabi kot ga sestavi končni proizvajalec (npr. avto).B) Pri investicijah v:- vzpostavitev nove poslovne enote ali- diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajalamorajo biti nabavljena osnovna sredstva nova in morajo izpolnjevati najvišje energetske standarde oziroma se nanašati na najboljšo razpoložljivo tehnologijo. Kako se v tem primeru točkujejo prihranki energije in materiala/surovin? Ali v tem primeru podjetje ne dobi točk?C) Pri merilu P – ki se nanaša na varstvo vodni virov. Točkujejo se prihranki na vodi, kaj pa če se v proizvodnem procesu, ki bo predmet investicije, voda ne uporablja. Se točkuje z 0 točk ali s 5 točkami? | Kako bomo vlogo točkovali po katerem merilu bomo lahko odgovorili, ko bomo vlogo prejeli in pregledali. Vloga bo ocenjena glede na navedbe prijavitelja v vlogi in glede ostalih dejstev, ki jih bo strokovna komisija upoštevala in bo za njih menila, da so relevantne za oceno vloge. |
|  | Podjetje želi na razpis prijaviti nakup nove žagalne linije z vertikalno tračno žago in odsesovanje žagovine od nje, sistem odsesovanja žagovine do silosa pa bi vzpostavili še pri dveh drugih strojih. Je vzpostavitev sistema odsesovanja (od obstoječih dveh strojev in nove žage) upravičen strošek po tem razpisu (gre za izboljšanje logistike poslovanja + vzpostavitev boljših delovnih pogojev za zaposlene)? | Ne. |
|  | Na razpis bi radi prijavili investicijo, ki bi jo izvedli v letu 2023. V letošnjem letu ima podjetje de minimis porabljen, v letu 2023, ko bi se investicija izvajala, pa bo le ta prost. Ali se lahko prijavimo na razpis? | Ta razpis se izvaja po regionalni shemi državnih pomoči ne po shemi de minimis. preberite si odgovor na vprašanje št. 82. |
|  | Pišete glede dinamike sredstev po posameznih letih je sledeča:

|  |  |  |  |  |  |
| --- | --- | --- | --- | --- | --- |
| Proračunska postavka | Leto 2022(EUR) | Leto 2023(EUR) | Leto 2024(EUR) | Leto 2025(EUR) | SKUPAJ(EUR) |
| PP221480 C3K9IC Investicije po ZSRR-2-NOO-MGRT. | 2.500.000 | 10.000.000 | 10.000.000 | 7.500.000 | 30.000.000 |

Ali to pomeni, da morajo podobno dinamiko črpanja sredstev imeti tudi prijavljeni projekti? Oziroma, če se investicija v celoti izvede v letu 2022, bo dovolj denarja v dotičnem letu? | V razpisni dokumentaciji piše, da je to okvirna dinamika, kar pomeni da se lahko tudi spremeni. |
|  | Pišete »najmanj 200.000,00 upravičenih stroškov projekta ter najmanj 300.000,00 eurov vrednost vseh stroškov projekta (upravičenih in neupravičenih stroškov),« Ali to pomeni, da manjših projektov, katerih skupna investicija je nižja od 300 tisoč EUR sploh ne podpirate ? | Za projekte manjših vrednosti je objavljen javni razpis, ki ga izvaja Slovenski podjetniški sklad. razpis najdete na povezavi: https://podjetniskisklad.si/sl/razpisi?view=tender&id=149 |
|  | Predmet investicije je izgradnja turističnega objekta, v okviru katerega bodo za lastne potrebe (ogrevanje in hlajenje ter prezračevanje objekta) vgrajena toplotna črpalka, klimati in sistem rekuperacije. Hkrati bodo za potrebe ogrevanja / hlajenja in prezračevanja urejene inštalacije (talno ogrevanje, cevi sistema rekuperacije,…). V okviru razpisne dokumentacije je navedeno, da nakupa strojev, opreme in zgradb, ki so namenjene proizvodnji ali distribuciji energije ter energetske infrastrukture (sončne celice, toplotne črpalke, …), ni upravičen strošek. Glede na navedeno nas zanima:1. Ali je upravičen strošek izgradnja sistema talnega ogrevanja v objektu (ogrevanje preko toplotne črpalke)?
2. Ali je upravičen strošek rekuperacije (rekuperator + cevi)?
3. Ali je upravičen strošek nakupa in vgradnje klimatov?
4. Ali so učinki, ki nastanejo kot posledica neupravičenih stroškov (npr. sončni kolektorji, toplotna črpalka) lahko upoštevajo pri kriteriju ocenjevanja »manjša poraba energije«.
 | Odgovori:1. ne,
2. ne,
3. ne,
4. ne.
 |
|  | Gre za investicijo v izgradnjo poslovnega objekta v katerem bo potekala izgradnja varilnih celic. Pri svojem delu ne uporabljamo zahtevne tehnološko opreme, ki bi porabila veliko energije, saj gre za razvoj varilnih celic in sestavljanje različnih komponent (kupljenih na trgu) v enovito varilno celico za znane naročnike.Naše vprašanje se nanaša na merilo »O. Manjša poraba energije«:Prihranek energije na proizvod težko prikažemo, saj so naši proizvodi unikati, grajeni za znanega kupca (namenske robotske celice). Proizvodi so zelo raznoliki tako po vrednosti (50.000 – 1.000.000€), kot po času potrebnem za izdelavo ( 1 – 8 mesecev). Posledično število proizvodov na letni ravni precej niha, od več manjših do nekaj večjih. Ali lahko v našem primeru prikažemo prihranke energije na m2 proizvodnih površin, pred in po izvedbi novogradnje proizvodnega objekta (ta je predmet investicije)? | Načeloma da, vendar morate dokazati, še 10% manjšo snovno porabo. |
|  | Imamo projekt v turizmu in glede skoraj vseh kriterije bi  se lahko prijavili tudi na vaš razpis, edino merilo- zmanjšanje poraba surovin nam nekako dela težave pri razumevanju. | Turistični objekti niso upravičen strošek. |
|  | Imamo gradbeno dovoljenje iz leta 2012 in po njem so zazidali eno odprtino, tako smo zagotovili, da je gradbeno dovoljenje še vedno veljavno, Nič ostalega po planiranem projektu nismo naredili, ker nismo imeli dovolj denarja.Ali bo to še vedno v redu za razpis, ali bi šteli, da smo mi investicijo že začeli in ne bi mogli kandidirati?Sedaj pa nameravamo zaradi določenih sprememb prositi za spremembo tega gradbenega dovoljenja. Ali bo ta sprememba še vedno veljavni pogoj ali se bo zopet štelo kot da se je investicija že začela? | Projekt je bil v vašem primeru že začet. |
|  | Naše podjetje načrtuje razširitev proizvodne hale, stroški zajemajo gradbena dela in nakup opreme. Glavna dejavnost podjetja je proizvodnja elektro agregatov. V razpisni dokumentaciji je navedeno, da nakup strojev, opreme in zgradb, ki so namenjeni proizvodnji ali distribuciji energije ni upravičen. Za pojasnilo: objekt sam ni in en bo neposredno namenjen proizvodnji energiji, ampak proizvodnji produktov, ki proizvajajo energijo. Ali je gradnja takšne hale in opreme za proizvodnjo agregatov upravičen strošek? | Načeloma da, če investicija in prijavitelj izpolnjujeta tudi ostale pogoje javnega razpisa in razpisne dokumentacije. |
|  | Načrtujemo razširitev proizvodne hale, ki je v 100% lasti lastnika podjetja kot fizične osebe. Prijavitelj na razpis bo pravna oseba, d.o.o. Na d.o.o. je tudi pridobljeno gradbeno dovoljenje. Glede na to, da je 100% lastnik objekta tudi lastnik podjetja, ali se to smatra da je v večinski lasti prijavitelja na razpis, ki bo d.o.o. | Ne. Projekt je neupravičen. |
|  | Podjetje, ki se ukvarja s pripravo malic (800 malic dnevno) bi se želelo prijaviti na razpis za začetne investicije JR OPO NOO. Trenutno poslujejo v najetih prostorih in bi s pomočjo razpisa pridobili nepovratna sredstva tako za gradnjo lastnih prostorov kot tudi za nakup potrebne tehnološke opreme (novi aparati najvišje energetske učinkovitosti), s katero bodo zagotovili bistveno zmanjšanje porabe elektrike, tehnološke vode in odpadne hrane, katero bodo predelali v humus. Na kakšen način/s katerimi dokazili lahko podjetje dokaže bistveno znižanje porabe električne energije, saj novi objekt še ni zgrajen? | Preberite si odgovor na vprašanje št. 64. |
|  | Zanima me ali je v okviru Javnega razpisa za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih upravičen strošek:- avtomatski oziroma robotski mulčer (urejanje parkov, brežin ipd)- sekalnik za les,- teleskopski nakladalnik,- bager. | Ne. |
|  | V razpisni dokumentaciji je navedeno, da je potrebno oddati planirane bilance, izkaz poslovnega izida in izkaz denarnih tokov za 5 let naprej. Ali to pomeni vključno z letom 2026, ali to zadostuje? | Da, do vključno leta 2026. |
|  | Podjetje bi se rado prijavilo na Javni razpis za sofinanciranje večjih začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih. Pri pregledu razpisnih pogojev nam ni popolnoma jasno ali izpolnjujemo pogoje ali ne. Prosimo za pojasnilo ali se podjejte lahko prijavi na razpis ali ne.Po členu 2. omenjene Priloge podjetje izpolnjuje pogoje za MSP, saj je imelo na dan 31.12.2021 18 zaposlenih in v letu 2021 6.362.850 EUR prometa (prihodki od prodaje) in letno bilančno vsoto 3.270.000 EUR.100% lastnik podjetja je podjetje, ki je imelo v letu 2021 - na dan 31.12.2021 - 1,5 zaposlenih, 443.550 EUR prometa (prihodki od prodaje) in bilančno vsoto 19.739.833 EUR. Domnevamo, da gre za povezani podjetji, ki jih lahko uvrščamo v kategorijo MSP, saj imata skupaj manj kot 250 zaposlenih, manj kot 50 M EUR prometa in bilančno vsoto manj kot 43 M EUR. | V vašem primeru bi tudi ostala podjetja, za katere trdite, da ne delujejo na skupnih oziroma sosednjih trgih, šteli kot enovito podjetje. Ker podatkov o podjetjih nimamo vam ne moremo odgovoriti ali sodite v kategorijo malih ali srednje velikih podjetij. |
|  | V točki 5.3.3. je v predzadnjem odstavku navedeno, da bo moral prijavitelj najkasneje pred začetkom del, vendar ne kasneje kot 6 mesecev po podpisu pogodbe, z MGRT, priložiti veljavno pravnomočno gradbeno dovoljenje. V 9. alineji 21. točke (Navodilo za izdelavo popolne vloge) pa je navedeno, da mora ob sami vlogi bit priloženo gradbeno dovoljenje, pravnomočno vsaj na dan oddaje vloge.Ali je mogoče vložiti vlogo za sofinanciranje gradnje prizidka, za katerega verjetno ne bomo uspeli pridobiti pravnomočnega gradbenega dovoljenja do roka za oddajo vloge? | Pravnomočno gradbeno dovoljenje je potrebno priložiti (če je potrebno za izvedbo investicije) najkasneje 6 mesecev od podpisa pogodbe.Samo gradnja prizidka ni upravičen strošek. |
|  | Ali je možna »kombinacija« investicij, nekaj strojev bi kupili za namen diverzifikacije proizvodnje na nove izdelke, nekaj pa za razširitev zmogljivosti obstoječe PE – (za ta namen nameravamo kupiti rabljeno opremo)? | Ne, kombinacija ni možna. |
|  | Kako se bodo določili kazalniki v pogodbi, npr za novo opremo za proizvodnjo novih izdelkov nimamo primerjave »prej/potem« o porabi energije? | Preberite si odgovor na vprašanje 63. |
|  | Kako se bodo določili kazalniki v pogodbi pri nakupu rabljene opreme, ali bodo to podatki o porabi energije na strojih ali kaj drugega? | Cilji se določajo glede na proizvod. |
|  | Na kakšen način je mišljeno dokazovanje manjše porabe surovin/materialov v primeru nakupa rabljene opreme oz opreme za razširitev zmogljivosti? Kako bo ta kazalnik zapisan v pogodbi? | Kazalnik ne bo zapisan v pogodbi, saj morate navedeno dokazati že v vlogi. |
|  | V preteklih letih smo kupili novo proizvodno opremo in jo prodali našemu kupcu naših izdelkov, ki smo jih proizvajali na tej opremi.  Projekt se s kupcem zaključi leta 2023 in z njim imamo sklenjeno pogodbo, po kateri bomo to opremo odkupili nazaj, opremo pa bomo uporabili za razširitev zmogljivosti za druge projekte/kupce. Imamo vse račune za novo opremo, ki je bila potem z naše strani »prefakturirana« kupcu, nekaj opreme pa smo izdelali tudi sami in jo prodali kupcu, ker gre za specifično opremo in je ni mogel kupiti drugje kot pri nas. Ali je tudi ta oprema upravičen strošek (mi smo kupcu tudi izdali račune za to opremo). | Ne. |
|  | Ali se moramo striktno držati načrta, ali lahko določen stroj, če ga imamo planiran za nakup v letu 2024, in takrat vidimo, da imamo neko drugo potrebo, zamenjamo z drugim? Nimamo pa sedaj ponudbe za ta stroj. Ali naj jo pridobimo in kljub vsemu vključimo v projekt in potem izberemo glede na potrebe takrat? | Projekt je tehnično-tehnološko-ekonomsko nedeljiva celota. Tehnično-tehnoloških rešitev ni mogoče spreminjati. |
|  | V primeru, da je ponudnik nove tehnološke opreme iz Kitajske in ponudbena vrednost glasi na ameriški dolar – ali se za preračun vrednosti v EUR uporabi srednji tečaj Banke Slovenije na datum izdaje ponudbe? | Na dan izdaje ponudbe. Tečajni riziko nosite sami, če bo tečaj dolarja ob izdaji zahtevka višji kot ob izdaji ponudbe boste dobili sofinanciran stroj samo v dogovorjenem deležu sofinanciranja, če bo nižji pa samo dogovorjen znesek sofinanciranja, razliko boste krili iz lastnih virov. |
|  | Pod upravičenimi stroški Gradbena-obrtniška-inštalacijska dela je navedeno, da so upravičen strošek lahko gradbena dela (novogradnja, preureditev, obnova) za objekt, v katerem bo potekala proizvodnja.Podjetje bo gradilo poslovni objekt (upravni del (RR, administracija, sejne sobe,…) + proizvodnji del (vse v enem objektu).Tudi gradbeno dovoljenje je za celoten objekt skupaj.Ali je v tem primeru upravičen strošek izgradnja celotnega objekta (torej upravni + proizvodnji del) ali samo proizvodni del. | Samo gradnja ni upravičen strošek. |
|  | Ker ste zamaknili rok za objavo aplikacije glede oddaje vlog nas zanima ali bo s tem premaknjen datum oddaje samega razpisa, saj ob sami prijavi prijavitelji niso bili seznanjeni z vsemi elementi razpisa, ker še prijavni obrazec sploh ni objavljen in tako bodo same prijave otežene? | Ne. |
|  | Zanima nas Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih in sicer ali je nakup novega viličarja upravičen strošek? | Samo nakup viličarja ni upravičen strošek. |
|  | Pri merilu N je pogoj, da investicija omogoča zmanjšanje porabe surovin/materialov za najmanj 10%. Imam konkreten primer lesno-predelovalnega podjetja, ki predela okoli 3.100 m3 lesa letno (gre za višjo stopnjo predelave lesa), pri predelavi tega lesa v svoje končne izdelke pa ustvari okoli 100 m3 lesnih odpadkov, kar pomeni nekaj več kot 3% odpadka glede na porabljeno količino materiala. Z nakupom nove tehnološke opreme (posledica precej bolj natančnega in avtomatiziranega proizvodnega procesa) načrtujejo količino lesnih odpadkov zmanjšati na okoli 60 m3, kar predstavlja za približno 40% manjšo količino odpadkov (ob isti količini predelanega lesa). Ali se šteje, da podjetje izpolnjuje ta pogoj (dobi 10 točk pri tem merilu)? Se šteje, da 40% zmanjšanje količine odpadkov pomeni, da investicija omogoča zmanjšanje porabe surovin za najmanj 15%?Na drugi strani to pomeni, da bi za isto količino proizvedenih končnih izdelkov ob uporabi nove tehnologije porabili 3.060 m3 lesa (le 40 m3 manjšo porabo materiala za isto količino proizvedenih izdelkov pri njih, kar predstavlja nekaj več kot 1% nižjo porabo surovin). Da bi dosegli več kot 10% zmanjšanje porabe surovin, bi morali sedaj ustvariti več kot 12% odpadka pri obstoječi proizvodnji (se pravi več kot 400 m3 lesnih odpadkov v tem primeru, kar pa je nerealno) – se pravi, bi morali za proizvodnjo 3.000 m3 svojih lesnih izdelkov sedaj porabiti 3.400 m3 vhodne surovine, ob predpostavki, da bi jih z uporabo nove tehnološke opreme 3.060 m3. Izračun: (3.400 m3 obstoječa poraba surovin – 3.060 m3 poraba surovin z novo tehnologijo) / 3.400 m3 = ravno 10%. | Kako bomo vlogo točkovali po katerem merilu bomo lahko odgovorili, ko bomo vlogo prejeli in pregledali. Vloga bo ocenjena glede na navedbe prijavitelja v vlogi in glede ostalih dejstev, ki jih bo strokovna komisija upoštevala in bo za njih menila, da so relevantne za oceno vloge. |
|  | V razpisni dokumentaciji na strani 17 je navedeno, da bo moral prijavitelj najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT priložiti veljavno pravnomočno gradbeno dovoljenje. Gradbeno dovoljenje mora biti pridobljeno oziroma pravnomočno pred izstavitvijo zahtevka. Nadalje je v navodilih za izdelavo popolne vloge na strani 24 pod točko 9. navedeno, da je potrebno k vlogi v primeru gradbenih del priložiti pravnomočno gradbeno dovoljenje oziroma ustrezno upravno dovoljenje, izdano najkasneje na dan oddaje vloge na javni razpis. Prosimo za informacijo, ali je potrebno v primeru gradnje (novogradnje) ob oddaji vloge na razpis priložiti pravnomočno gradbeno dovoljenje, ali ga lahko priložimo najkasneje do 6 mesecev po podpisu pogodbe z MGRT. | Preberite si odgovore na vprašanja 60, 69, 73, 81, 86. Tukaj nam jo je zagodel tipkarski škrat.Objavljena razpisna dokumentacija je ustrezno popravljena. |
|  | Zanima me kdaj je potrebno priložiti pravnomočno gradbeno dovoljenje (v primeru izvedbe gradbenih del v okviru investicije)?Ob oddaji vloge (kot navajate v RD str. 24. točka 9.), aliNajkasneje pred začetkom gradbenih del vendar ne kasneje kot 6 mesecev po podpisu pogodbe (kot navajate v RD stran 17, zadnji odstavek)Ali je potrebno gradbeno oziroma uporabno dovoljenje za objekt, kjer se bo izvedla investicija (tudi če ne gre za gradbena dela, pač pa zgolj nakup nove tehnološke opreme) prav tako priložiti ob oddaji vloge? | Glede prvega dela vašega vprašanja preberite odgovor na prejšnje vprašanje. Glede drugega dela vprašanja je odgovor: V primeru graditve ali izvajanja del na objektih (tudi v primeru, ko gradbena dela ne bodo prijavljena oziroma uveljavljana kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT. Če gradbeno dovoljenje za predvidena dela ni potrebno, je potrebno priložiti datirano, žigosano in s strani odgovorne osebe podpisano izjavo prijavitelja, da gradbeno dovoljenje ni potrebno oziroma bo dostavljeno skladno z določili iz poglavja 5.3.3. razpisne dokumentacije. |
|  | Napišite metodologijo in natančnejša (konkretna) merila,  po katerih se kompleksnost izvedbe projekta oceni s 30 točk, kot  tehnološko zelo zahteven projekt.Pojasnite način ocenjevanja tehnološko zahtevnega projekta. Napišite natančna merila, po katerih boste ocenili projekt kot tehnološko zahteven projekt z 10 točkami. | Vsaka investicija je unikatna zato vam, brez da bi videli kaj investicija vsebuje oziroma na kaj se nanaša, ne moremo odgovoriti na vaše vprašanje. |
|  | Podjetje namerava investirati v proizvodni objekt in tehnološko opremo za izdelavo maksi geosond do 300m. V sklopu investicije bo prav tako nabavilo tehnološko opremo - stroj za izdelavo vrtin v globino do 300m s posebnimi orodji, nastavki. Ali je tehnološka oprema, stroj za izdelavo vrtin upravičen strošek? Ali so orodja, nastavki za stroj za izdelavo vrtin upravičen strošek? | Ne. Kot opisano, investicija ne izpolnjuje pogoja o zmanjšanju porabe surovin ali materialov. |
|  | Lepo prosim za pojasnilo, kako je z pravnomočnim gradbenim dovoljenjem in ostalo projektno dokumentacijo, če je lastnik fizična oseba in se pravnomočno gradbeno s projektno dokumentacijo glasi na fizično osebo, investicijo pa nato izvede pravna oseba, ki te prostore najema za obdobje vsaj 10 let:Ali je takšna situacija možna, ali se mora tudi pravnomočno gradbeno dovoljenje glasiti na prijavitelja / pravno osebo, čeprav vse nadaljnje stroške obnove nosi ta prijavitelj? | Gradbeno dovoljenje se mora glasiti na prijavitelja / pravno osebo. |
|  | Podjetje bo imelo investicijo v skupni vrednosti 2.500.000 EUR. Od tega bo 1.000.000 EUR upravičenih stroškov ostalo pa predstavljajo neupravičeni stroški. Zanima nas, ali lahko za del, ki se nanaša na neupravičene stroške pridobijo kredit po shemi deminimis, brez da bi šlo za dvojno financiranje in bi s tem izgubili del subvencije ? | Preberite si odgovor na vprašanje št. 82. |
|  | Ali je zamenjava oken na obstoječem obratu upravičen strošek? | Samo zamenjava oken ni upravičen strošek. |
|  | Kako se bo v primeru nedoseganja prijavljenega povečanja dodane vrednosti vračala subvencija? V celoti ali delno glede na procent nedoseganja kazalnika? | V celoti. |
|  | Hipotetični primer: podjetje bi na JR prijavilo upravičene stroške opredmetenih osnovnih sredstev-dva stroja. Na razpisu prejme zadostno število točk in prejme sklep o odobritvi sofinanciranja. Zaradi izrednih razmer pa eden izmed ponudnikov strojne opreme ne bo mogel dobaviti. Kaj slednje pomeni za odobren javni razpis? Se zmanjša samo znesek sofinanciranja, ali je celotna vloga na JR razveljavljena? | Odvisno od podrobnosti primera. Ampak, glede na to, da projekt lahko traja 4 leta, menimo da v tem času prijavitelj lahko najde kredibilnega dobavitelja, ki bo uspel izpolniti svoje obveze glede dobave stroja.Načeloma je projekt tehnično-tehnološko-ekonomsko nedeljiva celota. Tudi pričakovani rezultati se nanašajo na prijavljeno celoto in so del pogodbenih obveznosti. |
|  | Lastna udeležba pri projektu (vsaj 25 %) in financiranje razlike med prijavljenimi stroški projekta in višino sofinanciranja: ali je dovolj samo izjava banke o pripravljenosti financiranja, ali je potrebno pridobiti informativno ponudbo za financiranje? Je mogoče finančno konstrukcijo zapreti s posojilom, ki ni banka (podjetje)? V kolikor je slednje mogoče, kakšna dokumentacija je za to potrebna? | Izjava banke ni potrebna. Zahtevamo samo dokazila, če razliko v finančni konstrukciji pokrivate iz drugih javnih virov. |
|  | Prosimo za pojasnilo posebnih pogojev za projekt – stran 10 razpisne dokumentacije - zap. 5 »Prijavitelj mora imeti na dan 31.12.2021 najmanj enega zaposlenega za polni delovni čas, ki je delal v podjetju celo obravnavano leto, po metodologiji…. – iz tega je razumeti, da bi moral biti nekdo dejansko zaposlen za polni delovni čas na dan 31.12.2021 – iz izkaza poslovnega izida (IPI), ki se uporablja kot dokazilo, pa je razvidno št. zaposlenih iz ur v letu 2021. V vlogo se vpiše stanje zaposlenih iz ur… (torej iz IPI).Na podlagi določil Priloge 1 Uredbe 651/2014/EU se med zaposlene med drugim štejejo tudi lastniki. V IPI tega podatka ni. Kako torej uveljavljati lastnika kot zaposlenega in v kakšni meri? | Res je, tudi lastniki se upoštevajo pri številu zaposlenih, če so delali v zadevnem podjetju. Dikcija priloge I Uredbe 651/2014 je jasna: »Število zaposlenih ustreza številu letnih delovnih enot (LDE), tj. številu zaposlenih za polni delovni čas, ki so delali v zadevnem podjetju ali v imenu tega podjetja celo obravnavano leto. Delo oseb, ki niso delale celo leto, delo s krajšim delovnim časom ne glede na trajanje dela ter delo sezonskih delavcev se upošteva kot del LDE.«.Torej, če lastnik ne dela v podjetju se ne upošteva v opravljenih urah na osnovi katerih se določi število zaposlenih. Poslovni izid torej, vsaj v takem primeru, kaže realno sliko. |
|  | Ali mora podjetje imeti že pridobljeno gradbeno dovoljenje, v kolikor bi želelo sofinancirati  gradbeno-obrtniška dela? V razpisu sta namreč kontradiktorni dikciji in sicer:Str. 24, točka 9: V primeru graditve ali izvajanja del na objektih (tudi v primeru, ko gradbena dela ne bodo prijavljena kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis.Str.17: Prijavitelj bo moral, najkasneje pred začetkom gradbenih del vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja.Klient je trenutno v fazi pridobivanja gradbenega dovoljenja za proizvodni objekt in bi k razpisni dokumentaciji lahko podal le potrdilo o oddaji dokumentacije za gradbeno dovoljenje ter gradbeno dokumentacijo. Gre za mikro podjetje v Majšperku v lesni industriji z velikim potencialom rasti in tehnološko kompleksnim projektom, vendar sedaj klient ne ve ali naj sploh vlaga trud v pripravo razpisne dokumentacije. Ali bo v naslednjem letu spet kak podoben razpis, v kolikor se na tega ne bi mogel prijaviti? | Preberite si odgovore na vprašanja 60, 69, 73, 81, 86. Tukaj nam jo je zagodel tipkarski škrat.Objavljena razpisna dokumentacija je ustrezno popravljena.Kaj bo naslednje leto ne vemo. |
|  | Zanima me za razpis imam namen kupit nov bager in me zanima ali se lahko prijavim na razpis. | Ne. |
|  | Podjetje X d.o.o., načrtuje razširitev zmogljivosti obstoječe poslovne enote – povečanje skladiščnih kapacitet. V točki Posebni pogoji za prijavitelje je zabeleženo, da do sredstev po omenjenem razpisu niso upravičeni prijavitelji, ki večino prihodkov ustvarijo s področja trgovine.Podjetje X d.o.o. je uvoznik, zastopnik in distributer za tri blagovne znamke električnih radiatorjev, njegova primarna dejavnost je Trgovina na debelo z drugimi izdelki široke potrošnje, kjer podjetje dobavlja električne radiatorje vsem večjim tehničnim verigam v Sloveniji. Ali se lahko podjetje uspešno prijavi na razpis? | Ne. Tako po vsebini (skladišče) kot po dejavnosti (trgovina) projekt ne prijavitelj ne ustrezata pogojem za kandidiranje na javnem razpisu. |
|  | V razpisni dokumentaciji je  v poglavju 5.3.3 zapisana upravičenost stroškov za GOI dela.Zapisano je, da so gradbena dela so upravičen strošek samo na objektih, ki so v večinski lasti prijavitelja in v katerih se bo izvajala proizvodnja.Kako je v primeru da bo investicija potekala na novi poslovni enoti, za katero je faza pridobitve v zaključevanju, vendar pa ob prijavi še ne bo vpisana v zemljiško knjigo (ne bo izkazano lastništvo)?Predmet investicije bi bila gradbena dela, kjer ni potrebna pridobitev gradbenega dovoljenja, a trenutno za poslovno enoto ne moremo izkazati lastništva (ob oddaji vloge). Vpis lastništva bo omogočen v cca. enem mesecu.Ali je tak projekt upravičen za prijavo na razpis? | Ne. |
|  | Kot razumem je možen znesek sofinanciranja do 1mio EUR. Kaj pa to pomeni glede de minimis klavzule? Je pri tem razpisu ni? Torej podjetje ni omejeno z  višino sredstev 200.000€? | Najvišji možen znesek sofinanciranja je na tem razpisu glede na trenutno veljavno regionalno karto državnih pomoči 500.000,00 EUR.Razpis se izvaja po regionalni shemi državnih pomoči kjer načeloma omejitve glede višine državnih pomoči ni. Hipotetično se omejitve začnejo pri upravičenih stroških v višini 100.000.000,00 EUR. |
|  | Smo podjetje X d.o.o. in v Ajdovščini nameravamo postaviti poslovni objekt, za katerega smo decembra 2021 dobili gradbeno dovoljenje. V Uradnem listu št.36/2021 z dne 12.3.2021 je objavljen razpis za pridobitev nepovratnih sredstev do višine (30%, 20% …) od obsega predvidenih sredstev celotne investicije. Zanima me ali velja razpis samo za občino Nova Gorica ali tudi za Ajdovščina. | Mestna občina Nova Gorica ni upravičeno območje. Občine, ki sodijo v upravičeno območje so naštete v drugem odstavku poglavja 3.1. razpisne dokumentacije, intenzivnost pomoči v posamezni občini pa najdete v poglavju 4.3. razpisne dokumentacije.  |
|  | Ali je v javnem  razpisu JR OPO NOO z datumom objave 04.03.2022 izgradnja sončne elektrarne upravičen strošek? | Ne. |
|  | V RD, str. 17, upravičen strošek GOI, piše: »Prijavitelj bo moral, najkasneje pred začetkom gradbenih del, vendar ne kasneje kot 6 mesecev po podpisu pogodbe z MGRT, priložiti veljavno pravnomočno gradbeno dovoljenje (opremljeno z žigom pravnomočnosti), ki se glasi na prijavitelja – v primeru, da gradbeno dovoljenje ni potrebo, izjavo prijavitelja ,da gradbeno dovoljenje za predviden poseg ni potrebno, da pa razpolaga z vsemi potrebnimi dovoljenji in soglasji za izvedbo projekta.«Istočasno je v RD, str. 24, 21. Navodila za izdelavo popolne vloge, točka 9, navedeno: »V primeru graditve ali izvajanja de na objektih (tudi v primeru, ko gradbena dela ne bodo prijavljena kot upravičen strošek) je potrebno priložiti pravnomočno veljavno gradbeno dovoljenje oziroma ustrezno upravno dovoljenje, ki se mora glasiti na prijavitelja in prijavljeno investicijo, izdano najkasneje na dan oddaje vloge na javni razpis.«Katera trditev drži? Ali mora biti pravnomočno veljavno gradbeno dovoljenje izdano najkasneje na dan oddaje vloge, ali pa ga lahko prijavitelj pridobi skladno s prvo navedbo, torej pred pričetkom gradbenih del, vendar najkasneje v roku 6 mesecev po podpisu pogodbe z MGRT? | Preberite si odgovore na vprašanja 60, 69, 73, 81, 86, 140, ... Tukaj nam jo je zagodel tipkarski škrat.Objavljena razpisna dokumentacija je ustrezno popravljena.Kaj bo naslednje leto ne vemo. |
|  | Ali je lahko predmet investicije investicija v glamping hiške, s tem povezana gradbena in obrtniška oprema ter neopredmetena osnovna sredstva. | Ne. |
|  | Podjetje nima sedeža v obmejnem problemskem območju. Nepremičnine, ki bo predmet obnove in nakupa opreme, se nahaja v obmejnem problemskem območju. Ali je potrebno tam imeti registrirano tudi poslovno enoto ali to ni potrebno? | Ni potrebno. |
|  | Lepo vas prosim, če bi lahko pojasnili kako je s tem, če se prijavimo na dva vaša razpisa, ki vključujeta gradnjo. Kdaj potem lahko odstopimo od enega razpisa? Potem ko dobimo od obeh obvestilo o rezultatu ali že prej? | V skladu s splošnim razpisnim pogojem vezanim na prepoved dvojnega financiranja ni dovoljena pridobitev sredstev iz različnih javnih virov za iste stroške in aktivnosti. Navedeno pomeni, da v predstavljenem primeru pozitivne kandidature na drugem razpisu bo vloga prijavljena na naš razpis zavrnjena. |
|  | Ali je zamenjava oken na obstoječem obratu upravičen strošek? | Ne. |
|  | Kako se bo v primeru nedoseganja prijavljenega povečanja dodane vrednosti vračala subvencija? V celoti ali delno glede na procent nedoseganja kazalnika? | V celoti. |
|  | Ali lahko upravičenec za premostitveno financiranje sofinanciranjega dela investicije uporabi kredit s subvencionirano obrestno mero, pridobljenim v okviru produkta SPSP1 Plus Slovenskega podjetniškega sklada? | Ne. |
|  | Ali lahko lahko upravičenec lastni del investicije financira s kreditom s subvencionirano obrestno mero, pridobljenim v okviru produkta SPSP1 Plus Slovenskega podjetniškega sklada? | Ne. |
|  | Ali lahko upravičenec za premostitveno financiranje sofinanciranjega dela investicije uporabi kredit s subvencionirano obrestno mero, pridobljenim v okviru produkta Kredit 91FS-sNESPO21 Ekosklada? | Ne. |
|  | Ali lahko lahko upravičenec lastni del investicije financira s kreditom s subvencionirano obrestno mero, pridobljenim v ovkiru produkta Kredit 91FS-sNESPO21 Ekosklada? | Ne. |
|  | Pod neupravičene stroške razpisa je zapisano: 6. nabave osebnih vozil, kombiniranih vozil ali vozil za prevoz tovora. Zanima me ali je tukaj upravičen strošek nabava viličarja? | Ne. |
|  |  |  |
|  | Upravičen strošek so lahko gradbena dela (novogradnja, preureditev, obnova) za objekt, v katerem bo potekala proizvodnja.V razpisni dokumentaciji je zapisano:MGRT bo sofinanciral investicijo, ki bo vsebovala gradbena dela samo, ko in če bodo gradbena dela končana in izvedena skladno z gradbenim dovoljenjem in projektno dokumentacijo.a. Prosimo za obrazložitev postopka dokazovanja upravičenih stroškov, v primeru, da gradbeno dovoljenje ni potrebno. V Zapisano je, da morajo biti gradbena dela končana skladno z gradbenim dovoljenjem, (a to v primeru projekta ni potrebno).b. Torej morajo biti gradbena dela skladna s predračuni izvajalcev oz. skladna s postopkom izbora izvajalcev? Investicija namreč za zajema preureditev/vzpostavitev nove poslovne enote, kamor bomo preselili proizvodnjo, da bo ustrezala zahtevam naše proizvodne dejavnost. c. Ali je dovolj da ob prijavi podamo samo izjavo, da gradbeno dovoljenje za predviden poseg ni potrebno, ter da razpolagamo z vsemi potrebnimi dovoljenji in soglasji za izvedbo projekta ter priložimo predračune in tako upravičimo investicijo in sofinanciranje? | Odgovor na vprašanje a: Upravičenost stroškov se dokazuje z računi (gradbeno situacijo), potrdili o plačilu in po potrebi z ostalimi dokumenti iz katerih bo razvidno, da so bila dela dejansko opravljena na objektu, ki je predmet investicije v količini in obsegu predvidenim v projektu.Odgovor na vprašanje b: Da.Odgovor na vprašanje c: Dovolj je, da v vlogi priložite izjavo, da gradbeno dovoljenje ni potrebno. Če vam strokovna komisija ne bo verjela, bo od vas zahtevala potrdilo upravne enote, da je to res. |
|  | V razpisni dokumentaciji je v točki 5.3.3. Gradbena-obrtniška-inštalacijska dela (GOI, v nadaljevanju: gradbena dela) tudi zapisano:Pri investicijah v:- vzpostavitev nove poslovne enote ali​- diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajala morajo biti nabavljena osnovna sredstva nova in morajo izpolnjevati najvišje energetske standarde oziroma se nanašati na najboljšo razpoložljivo tehnologijo.2.1 Kako naj bi za gradbena dela zagotavljali oz. dokazovali nakup novih osnovnih sredstev, ki izkazujejo najvišje energetske standarde, če gre za gradbena dela? Ne gre za nakup strojev in opreme (osnovnih sredstev) ampak za gradbena dela, ki bodo povišala vrednost nepremičnine - osnovnega sredstva.2.2 V primeru projekta, ne gre za gradnjo nove poslovne enote (torej ne gre za investicijo v gradnjo eko stavbe/nizko energijske stavbe/ničenergijske stavbe) ampak za preureditev stavbe oz. konkretno za:izdelavo prodajnega prostora za stranke, znotraj objekta, izdelavo lovilnih jaškov (zaščitni bazeni, za zagotavljanje ekoloških standardov) v proizvodnji in skladišču, barvanje in impregnacijo tal v proizvodnji za preprečevanje izliva v okolje (dejavnost podjetja je 20.410 - Proizvodnja mil, pralnih, čistilnih in polirnih sredstev) asfaltiranje dvorišča pred prodajnim prostorom (potrebno za zagotovitev izliva v okolje) | Projekt, ki vsebuje samo gradbeno obrtniška dela ni upravičen za kandidiranje za sofinanciranje na tem javnem razpisu, tako da nič od navedenega ni upravičen strošek |
|  | Ali je potrebno pri vlogi na razpis imeti 3 ponudbe za vsako stvar (elektriko, gradnjo, ograjo, vrata, okna, silos, peč, streho, vodo, ploščice, stroje.........) ali je dovolj ena ponudba? | Zadostuje ena ponudba, ki temelji na načelih gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti. |
|  | V JR, str. 7 je prvi odstavek namenjen opisu začetka investicije. Med drugim je omenjeno da so pripravljalna dela lahko izvedljiva pred oddajo vloge na javni razpis. Podjetje želi graditi poslovno proizvodni objekt, za katerega je že pridobilo gradbeno dovoljenje, katero pa bi poteklo v lanskem letu (2021), zato so gradbišče odprli (priglasitev na UE), postavili tablo in določili nadzornika del. Z gradbeno obrtniškimi deli niso pričeli. Ali so upravičeni za prijavo na razpis? Se opisano lahko smatra kot pripravljalna dela za gradnjo? | Za začetek projekta se šteje trenutek, ko je sklenjena prva obvezujoča zaveza za začetek dejavnosti v zvezi s projektom. Začetek del pomeni bodisi začetek gradbenih del v okviru investicije bodisi prvo pravno zavezujočo zavezo za naročilo opreme ali vsako drugo zavezo, zaradi katere investicije ni več mogoče preklicati, če do nje pride pred začetkom gradbenih del, razen pripravljalnih del, kakor so nakup zemljišča, pridobivanje dovoljenj in opravljanje predhodnih študij izvedljivosti. |
|  | Iz razpisne dokumentacije sledi, da je za nove dislocirane enote ali diverzifikacijo potrebno z osnovnimi sredstvi zagotoviti izpolnjevanje najvišjih energetskih standardov. Pri razširitvi obstoječe proizvodnje pa prihranek 10 % pri energiji in materialu (na produktu, ki ga že izdelujemo). Razpisna dokumentacija pa ne obsega obrazložitve kaj je merilo za obravnavanje ustreznosti investicije pri novih objektih kjer gre za razširitev proizvodnje na obstoječi lokaciji vendar za nove proizvode. V tem primeru ni mogoče primerjati porabo energentov na proizvod, ker predhodno tega produkta še ni bilo.Ali lahko razumemo, da pri osnovnih sredstvih primerjavo izvedemo med novim in obstoječim strojem v proizvodnji (izkoristek, poraba energije, izkoristek materiala, poraba drugih energentov…).Pri samemu objektu pa lahko izvedemo primerjavo med uporabljenimi izolativnimi materiali (zasteklitev, izolacija stenska, izolacija strehe…) starega (ih) in novega objekta. | Če izdelek v podjetju že izdelujete potem gre za ali za razširitev zmogljivosti obstoječe poslovne enote ali- bistveno spremembo proizvodnega procesa v obstoječi poslovni enoti,In morata biti izpolnjena pogoja:- poraba energije pri proizvodnji obstoječega proizvoda se zmanjša vsaj za 10 % in - poraba materialov/surovin pri proizvodnji obstoječega proizvoda se zmanjša vsaj za 10%. Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi,najkasneje ob datumu konca projekta določenega v pogodbi in ne glede na to, da obrat izdelka do sedaj še ni proizvajal.Navedeno ne velja, če se proizvodnja seli iz zahodne kohezijske regije v vzhodno. V tem primeru gre za proizvode in storitve, ki jih na zadevnem območju prej ni proizvajala. |
|  | V podjetju se je zaposlila 1 oseba z dnem 15.1.2021 in bila celo leto zaposlena za polni delovni čas. Ali v tej točki podjetje izpolnjuje kriterije za prijavo na razpis? | Odvisno koliko časa je delala v podjetju. Preberite si odgovor na vprašanje št. 139. |
|  | Razpisna dokumentacija navaja: Upravičen strošek so lahko gradbena dela (novogradnja, preureditev, obnova) za objekt, v katerem bo potekala proizvodnja.Vlogi na javni razpis je potrebno priložiti:predračune, iz katerih mora biti razviden predmet nakupa (natančna oznaka), vrednost z DDV in brez DDV,Vprašanje: Koliko predračunov je potrebno priložiti vlogi na javni razpis, 1 predračun ali 3 predračune? | Zadostuje en predračun, ki temelji na načelih gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti. |
|  | V primeru, da ob vlogi še ne bo gradbenega dovoljenja, je potrebno priložiti mnenje lokalne skupnosti? | Ne. |
|  | Upravičeni so stroški gradnje objektov za proizvodnjo, je v redu, če je en del namenjen tudi za poslovne prostore in del za skladišče – verjetno je potem upravičeno vse? | Načeloma da, če je projekt tehnično – tehnološko – ekonomsko zaključena celota in, če izpolnjuje oziroma ustreza vsem pogojem javnega razpisa in razpisne dokumentacije. |
|  | Je v projektu gradnje proizvodnega objekta in nakupa nove tehnološke opreme upravičen strošek tudi nakup viličarja? | Da, če gre za:* vzpostavitev nove poslovne enote ali
* diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajala

in, če izpolnjuje vse ostale pogoje javnega razpisa in razpisne dokumentacije. |
|  | V primer, da podjetje izvede avtomatizacijo dveh proizvodnih linij na katerih proizvaja dve različna izdelka, ki spadata pod enako skupino izdelkov in tudi na isti lokaciji (proizvodni hali) ali lahko rečemo, da projekt predstavlja tehnično-tehnološko-ekonomsko nedeljiva celoto? | Načeloma da. |
|  | Imamo ISO 14.001. Eno leto po končani investiciji nameravamo pridobiti tudi certifikat  ISO 50.001.Ali bomo prejeli 13 točk po merilih za ocenjene? | Ocenjevanje vlog bomo izvedli, ko bomo vloge pregledali in ugotovili ali ustrezajo namenu, cilju in pogojem javnega razpisa. Tedaj vam bomo lahko odgovorili na vaše vprašanje. |
|  | V proizvodnji imamo namen kot del projekta s katerim se bomo prijavili na razpis postaviti tudi avtomatsko regalno skladišče za skladiščenje materiala. Slednje služi za skladiščenje materiala potrebnega za proizvodnjo produktov znotraj projekta. Del projekta pa bo tudi obdelovalni stroj in IT rešitev za digitalno povezljivost med regalnim skladiščem, strojem in ostalo opremo. Zanima nas ali bo omenjeno avtomatsko regalno skladišče priznano kot upravičeni strošek. | Načeloma da, če celoten projekt izpolnjuje pogoje javnega razpisa in razpisne dokumentacije in, če je v skladu z namenom in cilji javnega razpisa. |
|  | Ali je s tem razpisom  določeno  razmerje med velikostjo  naložbe v strojno opremo in naložbo v skladišče v povezavi z osnovno dejavnostjo podjeta (orodjarstvo) | NI. Preberite si odgovor na prejšnje vprašanje. |
|  | Ali je upravičen strošek poleg nakupa nove strojne opreme, izgradnjo skaldišča tudi nakup viličarja. | Preberite si odgovor na vprašanje št. 167. |
|  | V pojasnilu pri točki 74 navajate, da se bo v primeru zaključka investicije v letu 2023 (do 30.9.2023) primerjalo doseganje kriterija dodana vrednost na zaposlenega poslovno leto 2023 (stanje 31.12.2023) glede na izhodiščno leto 2021. Menim, da bi bilo pravilno upoštevat stanje eno leto po zaključku naložbe z osnovnim letom 2021, t.j. bilance per 31.12.2024 glede na 2021.  (le v tem primeru so v celoti vključeni učinki naložbe).Tako je bilo opredeljeno v razpisu Podjetniškega sklada za obmejna območja. | Cilji in rezultati projekta morajo biti vidni ob zaključku projekta. |
|  | Ali je upravičen strošek nakup nove strojne opreme ter hkrati nakup in postavitev montažne hale, v Kateri bo potekala proizvodnja. | Preberite si odgovor na vprašanje št. 170. |
|  | Pri merilu N v točkovniku »Manjša poraba surovin/materialov« je za 7 oz. 10 točk predvideno 10 % oz. 15 % zmanjšanje surovin/materialov. Pri pogojih, npr. v podpoglavju 5.3.1. pri točki znižanja porabe materialov/surovin navajate še dodatni pogoj za doseganje tega kriterija, in sicer: »Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi.«.a. Ali je doseganje točk pogojeno z (i) znižanjem porabe materiala/surovin v višini vsaj 10 % IN (II)10 % reciklabilnost končnega proizvoda, b. Ali je za doseganje točk dovolj doseganje LE enega izmed teh dveh navedenih kriterijev. Če da, kako se dodeljujejo točke, če podjetje dosega ta kriterij LE skozi reciklabilnost. Kaj v primeru, če je že začetno stanje proizvodnje tako, da se 100 % končnega proizvoda lahko reciklira oz. ponovno uporabi v naslednjem proizvodnem ciklu? | Odgovor na vaše vprašanje je eno ali drugo, lahko pa seveda oboje.V primeru, če je že začetno stanje proizvodnje tako, da se 100 % končnega proizvoda lahko reciklira oziroma ponovno uporabi v naslednjem proizvodnem ciklu potem ta pogoj že izpolnjujete. |
|  | Ali je v sklopu gradnje enega objekta upravičen strošek GOI tudi za:- pisarniški/administrativni del namenjen vodji proizvodnje in proizvodnim delavcem,- oddelek razvoja, ki razvija izdelke, ki se potem proizvajajo v lastnem proizvodnem obratu- administrativno-prodajno-vodstvene prostore- skladiščne površine, ki so v sklopu proizvodnega objekta in so namenjeni skladiščenju vhodnih materialov potrebnih za proizvodnjo ali začasnemu skladiščenju končnih izdelkov pred odpošiljanjem kupcem.V primeru, če katera od alinej ni upravičena, ali to vpliva na ekonomsko nedeljivo celoto? | Načeloma da, če projekt izpolnjuje tudi ostale pogoje javnega razpisa in razpisne dokumentacije. Preberite si odgovor na vprašanje št. 170. Kot ste zapisali mora biti projekt tehnično-tehnološko-ekonomsko zaključena celota. Projekt je sestavljen iz upravičenih in neupravičenih stroškov. Torej dele projekta, ki niso upravičeni po namenu, vsebini, … ne uveljavljate za sofinanciranje. Seveda mora biti to razvidno iz vloge. |
|  | V poglavju splošnih pogojev za prijavitelje v točki 11. navajate «V obdobju zadnjega leta, šteto za nazaj od dne oddaje vloge, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.« Prvi del navedbe pogoja ne razumemo (V obdobju zadnjega leta, šteto za nazaj od dne oddaje vloge, prijavitelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge) in vas prosimo za dodatno razlago, kaj je mišljeno s to navedbo. Drugi del navedbe je jasen, saj FURS lahko izda potrdilo o stanju dolga na dan vloge. | Če na imate na dan oddaje, poravnane vse zapadle obveznosti vključno z obračunom davčnih odtegljajev za dohodke iz delovnega razmerja, se za dikcijo tega določila ne menite. MGRT bo te podatke pridobil iz baz podatkov Ministrstva za finance. |
|  | V poglavju posebni pogoji za projekt v točki 8 navajate: »Do sredstev na tem javnem razpisu tudi ni upravičeno podjetje katerega:- projekti, ki bi jih prijavitelji lahko izvedli brez državne pomoči.« Ali je potrebno potemtakem narediti izračun neto sedanje vrednosti, ki bi v primeru financiranja projekta brez subvencije bila negativna, v primeru financiranja s subvencijo pa pozitivna, oziroma na kakšen način naj bi podjetje izkazovalo ta pogoj. | Da, v poslovnem načrtu morate predstaviti finančne projekcije z ali brez subvencije. |
|  | Podjetje načrtuje kot investicijski projekt izgradnjo novega proizvodnega obrata, ki se nahaja v isti občini kot že obstoječi obrat, ki je v najemu. V novem obratu bo lociral nekaj novih strojev, ki jih do sedaj ni imel v portfelju strojev in s katerimi bo diverzificiral proizvodnjo. Stroji lahko delujejo in proizvajajo končne izdelke neodvisno od obstoječih strojev v obstoječem obratu. Ker bo novi objekt lastniški in energetsko bolj učinkovit, ima prijavitelj namen na srednji rok seliti obstoječo proizvodnjo na novo lokacijo v novozgrajeni obrat. Kako obravnavamo navedeni primer – kot (A) vzpostavitev nove proizvodne enote ali (B) diverzifikacija proizvodnje poslovne enote ali celo kot (C) razširitev zmogljivosti obstoječe poslovne enote. | Odvisno kaj v vašem primeru pomeni izraz »diverzificiral proizvodnjo«. Zagotovo pa je ne bomo upoštevali kot vzpostavitev nove proizvodne enote. |
|  | Pri merilu H. Inovativnost je zapisano: »Nosilci patentov morajo biti v podjetju zaposleni vsaj 6 mesecev, v nasprotnem primeru se ta kriterij ne bo upošteval.« Na katero obdobje se nanaša 6 mesecev – npr. 6 mesecev pred oddajo vloge, še 6 mesecev po oddaji vloge itd. | Pred oddajo vloge. |
|  | Kako se merili N. Manjša poraba surovin/materialov in O. Manjša poraba energije upoštevata v primeru investicij v »vzpostavitev nove poslovne enote« in »diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajala« glede na to, da nimamo izhodiščnega stanja in ne moremo primerjati s prejšnjo npr. opremo? | V primeru »vzpostavitev nove poslovne enote« in »diverzifikacijo proizvodnje poslovne enote prijavitelja na proizvode in storitve, ki jih na zadevnem območju prej ni proizvajala« ta dva pogoja ne veljata. Pogoj je, da morajo biti nabavljena osnovna sredstva nova in morajo izpolnjevati najvišje energetske standarde oziroma se nanašati na najboljšo razpoložljivo tehnologijo. |
|  | Ali pravilno sklepamo, da se pri merilih N. in O. upošteva zmanjšanje na enoto (npr. na 1 kos proizvoda ali na 1 kg materiala) in ne skupno? Npr. z razširitvijo obstoječe poslovne enote bomo lahko več proizvedli (npr. iz 100 kosov na 500 kosov) in posledično se bo skupna poraba energije povečala, vseeno pa se bo poraba energije na kos zmanjšala. | Da, pravilno sklepate. |
|  | V podjetju imamo zaposlenega nosilca patenta, vendar je to njegova dodatna/dopolnilna zaposlitev, ki bo trajala dalj kot 6 mesecev.Ali bo naša vloga v primeru, da priložimo ustrezna dokazila pri merilu H Inovativnost dobila oceno 3 točk - Podjetje ali posamezniki zaposleni v podjetju so nosilci patentov. | Če ni redno zaposlen, potem ga ne bomo šteli kot zaposlenega. |
|  | Ali prijavitelj zadosti razpisnim pogojem s predložitvijo notarsko overjene pogodbe o ustanovitvi stavbne pravice in predložitvijo izpiska iz ZK (izpisek plombe o vpisu stavbne pravice v ZK), iz katerega je razvidno, da se bo pri nepremičnini vknjižila stavba pravica na podlagi pogodbe v korist prijavitelja? Ali mora prijavitelj v tem primeru predložiti tudi soglasje lastnika parcele, na kateri ima prijavitelj stavbno pravico, saj mu le-ta daje lastninsko pravico na zgradbi, ki stoji na tej parceli? | Notarsko overjena pogodba o ustanovitvi stavbne pravice in izpisek iz ZK zadostujeta. |
|  |  |  |
|  | Investicija bo zajemala nakup dveh strojev za proizvodnjo in sicer CNC stroj in brusilni stroj. Z novim CNC strojem bi bil omogočen prehod iz 3 osnega (obstoječega stroja) na 5 osni stroj. Novi, 5 osni stroj bi izdelovalni proces pospešil in opravil ozka grla (zmanjšanje časa in števila umeritev za posamezne izdelke, nižji stroški dela, višja hitrost, povečanje dodane vrednosti več kot 15%). Novi stroj bi omogočil širitev zmogljivosti, pa tudi diverzifikacijo v smislu proizvajanja novih proizvodov, ki jih prej ni bilo moč proizvajati s ciljem dviga konkurenčnosti in produktivnosti podjetja z zagotavljanjem dekarbonizacije  in digitalizacije poslovanja, dviga dodane vrednosti proizvodov,..itd. Kot del pogodbenih obveznosti so v razpisni dokumentaciji navedeni kazalniki: zmanjšanje porabe energije, porabe materiala/surovin, nove zaposlitve in dodana vrednost na zaposlenega. Kako moramo v primeru izvedbe investicije dokazovati kazalnike v smislu zmanjšanja materiala in surovin ter porabe elektrike glede na to, da se bodo izdelovali že obstoječi (cca 50%) in veliko novih izdelkov (cca. 50%), ki jih do sedaj ni bilo možno proizvajati? Gre za povečanje produktivnosti in konkurenčnosti. Kakšne izračune oz. evidence bo potrebno prilagati po izvedbi projekta za dokazovanje in doseganje kazalnikov?  | Doseganje ciljev morate dokazati z verodostojnimi dokumenti iz katerih bo razvidno, da projekt ustreza pogojem oziroma ciljem in namenom javnega razpisa. Projekta ne poznamo in vam ne moremo svetovati kaj bi to lahko bilo. |
|  | Drugi del investicije zajema nakup brusilnega stroja. Trenutno faza proizvodnje – brušenje – poteka pri kooperantu. Zdaj želimo proces vpeljati in dodati v svoj proizvodni proces, kar bi pomenilo bistveno spremembo proizvodnega procesa v obstoječi poslovni enoti. Ali za dokazovanje kazalnikov (poraba materiala/surovi/elektrike) lahko uporabimo obstoječe stanje pri kooperantu v primerjavi z načrtovanim stanjem, ki bo posledica investicije v lasten proizvoden proces?   | Preberite si prejšnji odgovor. |
|  | V poglavju 5.2 v točki 7 je v razpisni dokumentaciji zapisano tudi: Pri pomoči, odobreni za bistveno spremembo proizvodnega procesa, morajo upravičeni stroški presegati znesek amortizacije sredstev, povezanih s procesom, ki naj bi se posodobil, v zadnjih treh poslovnih letih. Kako lahko dokazujemo, da upravičeni stroški investicije v brusilni stroj presega znesek amortizacije, če trenutno takega stroja nimamo in ni del naših osnovnih sredstev (se ne amortizira)?  | Ne morete, ker gre formalno gledano za nov tehnološki proces v podjetju. |
|  | Katera bonitetna ocena se bo upoštevala pri merilu A, saj je zapisano, da se bo pridobila iz baze Ajpes. Trenutno je v bazi Ajpes na razpolago bonitetna ocena vezana na podatke za leto 2020. Glede na to, da se je podaljšal rok za predložitev letnih izkazov do maja 2022, katera bonitetna ocena se bo upoštevala v času ocenjevanja? Ali bo postopek enoten za vse, ali nameravate upoštevati ali leto 2020 ali leto 2021? Smatramo, da bi moralo biti ocenjevanje enotno za vse prejete vloge?  | Zadnja, ki bo na voljo v trenutku ocenjevanja ali pregleda vlog. |
|  | Vezano na objavljen razpis “Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih” potrebujem naslednja pojasnila »4300-4/2022«., in sicer:Vlagatelj ima namen izvesti naložbo v naslednje postavke:-novo strojno opremo za proizvodni process- na proizvodnem objektu bo obnovil streho (zamenjava lesene konstrukcije ostrešja, prekrit objekt z senvič paneli – energetska učinkovitost)- nabava opreme za robotsko skladiščeAli je celotna predstavlena investicija upravičena za prejem subvencije.V kolikor ni , pri posamezni postavki navedite DA oz NE. | Projekt je tehnično-tehnološko-ekonomska zaključena celota. Projekt je sestavljen iz upravičenih in neupravičenih stroškov. Ne moremo si predstavljati, da nabavljate novo tehnološko opremo, če nimate stavbe kjer bo ta stala/delovala/skladiščena/…Torej vam ne moremo odgovoriti pri posameznih postavkah za Da ali Ne dokler ne vidimo/preberemo celote. |
|  | Imamo kmečki turizem na Kolpi – 4 apartmaji.Posedujemo tudi gradbeno dovoljenje za izgradnjo mlina z ustrezno mlinsko tehniko in generatorjem za samooskrbo električnr energije.Ali je predstavljena investicija upravičena za prejem subvencije. | Ne. |
|  | Ali se lahko zamenja vrstni red oz prioriteta nakupov opreme med posameznimi leti ?Npr.: Odamo v prijavo da bomo opremo kupili v 2023 , nato pa bi jo kupili v 2022 ali v 2024. Ali je to dovoljeno? | Načeloma da, če zamenjavo ustrezno utemeljite. |
|  |  Prosimo za pojasnilo glede računanja števila novo ustvarjenih mest. Če podjetje zaposli 3 nove delavce pridobi 1 točko. Če dva, prodbi 2 točki in tako naprej do 6 točk? Je to pravi izračun? | Ne. Preberite si odgovor na vprašanje št. 32. |
|  | Vlagatelj ima namen izvesti naložbo v naslednje postavke:- novo strojno opremo za proizvodni proces- na proizvodnem objektu bo obnovil streho (zamenjava lesene konstrukcije ostrešja, prekrit objekt z sendvič paneli – omogočena boljša energetska učinkovitost in izgradnja novih poslovnih prostorov)- nabava opreme za robotsko skladišče- proti požarno-varnostni sistemAli je celotna predstavljena investicija upravičena za prejem subvencije? | Preberite si odgovor na vprašanje št. 189. |
|  | Od kdaj in do kdaj so upravičene nove zaposlitve? Ali lahko štejemo nove zaposlitve v letu 2022 tudi za nazaj (torej pred oddajo vloge) ali pa so upravičene komaj od oddaje vloge? Ali se morajo realizirati do zaključka investicije ali do oddaje zahtevka ali do 31.12. v letu zaključka investicije? | Od oddaje vloge. Izhodiščno stanje pa je od 31.12.2021 (torej se vam bodo zaposleni, ki jih boste zaposlili letos šteli samo delno). |
|  | V podjetju smo z januarjem zaposlili ljudi, prav tako bomo zaposlili s 1.4. (pred oddajo vloge). Ali velja, da naredimo interno prerazporedite zaposlenih na novo delovno mesto, in to šteje kot nova zaposlitev? | Štejejo se samo zaposlitve povezane z začetno investicijo, ki jo prijavljate na javni razpis. če ste torej že zaposlili ljudi, to pomeni da ste z investicijo že pričeli in niste upravičeni do sredstev na tem javnem razpisu. |
|  | Vprašanje glede dodane vrednosti na zaposlenega: Navedeno je (RD, Posebni pogoji za projekt – 12. točka), da mora projekt izkazovati povečanje dodane vrednosti na zaposlenega v roku enega leta po zaključku projekta, glede na vrednost po poslovnih izkazih na dan 31. 12. 2021. Izhodiščna vrednost se primerja z bilančni podatki na dan 31. 12. eno leto po zaključku projekta. To pomeni, da če se projekt zaključi v letu 2023, se primerjajo podatki na 31.12.2024 z 31.12.2021. Na vprašanje št. 74 ste odgovorili drugače, in sicer da se primerjajo podatki 31.12.2023 z 31.12.2021. Katero je ustrezno? Običajno se primerjajo podatki 1 leto po zaključku investicije, saj podjetje ne bo dosegalo povečanja dodane vrednosti na zaposlenega že takoj po zaključku investicije. | Izhodiščno stanje je 31.12.2021. Cilje glede dodane vrednosti se meri, kot ste pravilno ugotovili, eno leto po zaključku investicije. Odgovor na vprašanje 74 bomo popravili. |
|  | Vprašanje glede merila H. Inovativnost: Ali se za pridobitev 1 ali 3 točk štejejo katerakoli priznanja, pohvale, patenti ipd.; ali pa morajo tudi za 1 in 3 točke biti s področja  varstva okolja? | Katerokoli področje. |
|  | Ali so ročni vozički za prenos/transport proizvodov upravičen strošek? | Odvisno od ostalih stroškov in namenov investicije. Samo nakup vozičkov ni upravičen strošek. |
|  | Podjetje se prijavlja na razpis z namenom proizvodnje novega produkta, ki predstavlja lasten razvoj podjetja. končni produkt proizvodnje našega podjetja je počitniško vozilo. Smatramo, da s to investicijo izpolnjujemo »načelo, da se ne škoduje bistveno«. Prosili bi za potrditev, da s takšnim proizvodom investicija ni izključena iz sofinanciranja. | Je vozilo električno, ga poganjajo gorivne celice, … ? Brez podrobnosti kaj investicija vsebuje vam ne moremo točno odgovoriti na vaše vprašanje? Po vašem opisu (brez podrobnosti) bi odgovorili, da je investicije izključena iz upravičenih po tem javnem razpisu.  |
|  | Kazalnika za snovno in energetsko učinkovitost se po navodilih razpisa računata glede na enoto proizvoda. Ker pri naši proizvodni liniji nastaja več proizvodov (skupina proizvodov), ali lahko računamo prihranek na skupino proizvodov? | Da. |
|  | Imamo vprašanje glede splošnih pogojev za prijavitelje (točka 11). Ali lahko bolj natančno razložite metodologijo preverjanja neporavnanih obveznosti za obdobje enega leta nazaj, hkrati pa v oklepaju navajate na dan oddaje vloge? | Preberite si odgovor na vprašanje št. 177. |
|  | Smo podjetje, ki smo kupili nepremičnine podjetja v stečaju, za kar smo (že kar nekaj časa nazaj) prejeli Sklepa Okrožnega sodišča v Ljubljani: in sicer:Sklep o soglasju k sklenitvi prodajne pogodbe z dne 26.5.2021, Sklep o izročitvi nepremičnine kupcu z dne 2.7.2021, vendar pa v zemljiški knjigi še ni zavedeno lastništvo v korist našega podjetja.Glede na to, da sta sklepa pravna akta, ter, da ne moremo vplivati na postopek (hitrost) vpisa v zemljiško knjigo, nas zanima, ali se ob upoštevanju navedenega lahko prijavimo na predmetni razpis. | Lahko, če predložite navedena dokumenta in zemljiškoknjižni predlog.  |
|  | Podjetje proizvaja produkte iz jekla, ti produkti so 100% reciklabilni. Pri sami proizvodnji nastaja odpadni material (jeklo), ki ga pogodbeni odjemalec odkupi od nas, ta odpadni material je 100% reciklabilen. Z investicijo bomo nabavili nov stroj, s katerim ne bomo zmanjšali odpadnega materiala, še vedno bo nastal odpadni material, ki je 100% reciklabilen in ga bo odkupil pogodbeni odjemalec. Naš končni produkt bo prav tako še vedno 100% reciklabilen. Povečanje energetske učinkovitosti za 10% bomo dokazali. Kako pa je v našem primeru doseganja snovne učinkovitosti – namreč odpad je 100% reciklabilen. Odgovor na vprašanje št. 175 nam ni dovolj jasen za naš primer. Seveda ima stroj mnoge druge prednosti glede same učinkovitosti, produktivnosti, energetske porabe ipd.Prosimo za odgovor, ali v našem primeru zadostimo pogoju snovne učinkovitosti, saj je odpadni material kot tudi končni produkt 100% reciklabilen? | Dokler ne poznamo vsebine projekta vam na to splošno vprašanje ne moremo odgovoriti.  |
|  | Med vprašanji in odgovori je navedeno, da priajvtelj na upravičenem območju ne ptorebuje imeti registrirane poslovne enote, zadošča da se tam izvede investicija. Zanima nas, na kakšen način lahko tudi brez poštnega naslova (tam nima poslovne enote) zadosti kriteriju da na upravičenem območju dnevno prevzema pošto? Ker tam nimamo poslovne enote, tudi pošta zaenkrat še ne prihaja na tisti naslov. | Za upravičene prijavitelje se po tem razpisu štejejo vsa podjetja, ki na naslovu sedeža, podružnice ali poslovne enote na upravičenem območju izvajajo oziroma bodo izvajali aktivnosti projekta in dnevno prevzemajo pošto ter nimajo urejene preusmeritve pošte na drug naslov pri Pošti Slovenije. Če imate izvedeno preusmeritev pošte, niste upravičeni do kandidiranja na tem javnem razpisu. V času prijave ni potrebno, da ima prijavitelj na upravičenem območju registriran svoj sedež, poslovno enoto ali podružnico, je pa to nujno, da stori kasneje, ko se dejavnost že izvaja. Po zakonu, ki ureja gospodarske družbe ter zakonu o poslovnem registru in zakonu sodnem registru, mora namreč podjetje v kraju kjer izvaja dejavnost imeti registrirano bodisi družbo, podružnico ali poslovno enoto, v nasprotnem primeru prekrškovno odgovarja.  |
|  | Prosimo za obrazložitev, kaj se smatra pod lastna sredstva.Ali je kredit banke tudi lastno štet pod lastna sredstva. Ali je potrebno vsa 25% zagotoviti iz polovanja ali je lahko preostanke upravičenih stroškov, ki ne bodo sofinancirani v celoti krit iz kredita banke? | Kredit komercialne banke se šteje kot lastna sredstva, če ne vsebuje državne pomoči oziroma ni bil dodeljen na osnovi garancije iz javnih sredstev. |
|  | V razpisni dokumentaciji na str. 29 je v poglavju obrazložitve merila E navedeno  ''Ocenjuje se na podlagi navedb v Razpisnem obrazcu št. 3, Dispozicija projekta, točka 12.''Ker omenjenega obrazca ne najdemo v razpisni dokumentaciji vas prosimo za obrazec oz. za pojasnilo v katerem dokumentu/prilogi se opredeli namen in cilj investicije. | Dikcija je ostala še iz različice razpisne dokumentacije pred izdelavo aplikacije. Izpolnite samo polja v aplikaciji in priložite potrebne dokumente (priloge). |
|  | Naše podjetje bo v bližini obstoječe proizvodne enote v isti industrijski coni (na novem naslovu) gradilo novo stavbo z novimi stroji z namenom razširitve kapacitet za proizvodnjo enakih izdelkov. Proizvodnja bo po novem potekala v obeh proizvodnih enotah. Razumemo, da se investicija uvršča v kategorijo "vzpostavitev nove poslovne enote".  Zanima pa nas, kaj moramo šteti/vzeti za izhodišče pri merilih  N. Manjša poraba surovin/materialov in O. Manjša poraba energije. Je to poraba v obstoječi proizvodni enoti? | Ni nujno, da se bo investicija štela kot nova poslovna enota. Odvisno kaj boste in kako boste v novem obratu proizvajali. Preberite si odgovor na vprašanje št. 179. |
|  | Dodatna obrazložitev: Podjetje bo kupilo tudi opremo in stroje (okrog 35 % celotne investicije).Torej ponavljam vprašanje: Ali je upravičen strošek izgradnja celotnega objekta (torej upravni + proizvodni del), ali samo proizvodni del? | Preberite si odgovor na vprašanje št. 189. |
|  | Pri tiskanju vloge – gumb »Natisni vlogo« na erazpis.si pride do napake, saj natisne vlogo za čisto drug razpis. Prosimo za popravek. | Obrnite se na tehnično podporo aplikacije. |
|  | Pri merilu E. Namen in cilj investicije se sklicujete na Razpisni obrazec št. 3, Dispozicija projekta, točka 12. Prosimo za obrazložitev, kje se nahaja omenjeni Razpisni obrazec št. 3. | Dikcija je ostal še iz različice razpisne dokumentacije pred izdelavo aplikacije. Izpolnite samo polja v aplikaciji in priložite potrebne dokumente (priloge). |
|  | Pri odgovoru na 175. vprašanje ste odgovorili, da je pogoj snovne učinkovitosti izpolnjen, če se 100 % končnega proizvoda lahko reciklira. Prosimo še za odgovor na vprašanje, kako boste v tem primeru točkovali. | Kako bo vloga točkovana bomo vedeli, ko jo bomo pregledali in ocenili. Do takrat vam na vprašanje ne moremo odgovoriti. |
|  | Smo podjetje, ki imamo registrirano dejavnost  M 71.129 ~ Druge inženirske dejavnosti in tehnično svetovanje. Delamo inženiring - projektiranje sončnih elektrarn, izvedba sončnih elektrarn na ključ in upravljanje in vzdrževanje sončnih elektrarn. Z novimi prostori, ki niso predmet razpisne investicije si bomo zmanjšali prostorsko stisko tako pisarniški del-komerciala administracija in projektiranje, ter servisni prostori-popravilo in skladiščenje opreme in se sedaj iz dveh lokacijo preselili na eno skupno lokacijo.Kot sama proizvodnja, v našem primeru gre to za sestavljanje elektro imar, ki pa ni serijska proizvodnja, za te namene potrebujemo par strojev/orodij kot sto krivilka, označevalec kablov in tiska, mini laser, za rezanje pleksi stekla in kovine, prebijalka, avtomatski regalnik - za skladiščenje drobnega materiala. - posledično dovolj veliko priključno moč na objektu - zaradi testiranja in popravila elektronskih komponent sončih elektrarn (veliki centralni razsmerniki, transformatorske postaje, hranilniki energije-baterijski sistemi) in avto polnilnic (v bodoče). Za ta namen bi potrebovali svojo lastno transformatorsko postajo.  Prav tako bi radi na tej lokaciji postavili hitre polnilnice za električne avtomobile, katero dejavnost bi radi razširili in tako dodali dodano vrednost našemu podjetju. Prednosti te dejavnosti na tem področju je neposredna bližina avtoceste  in tako razširili našo dejavnost na področju električnih avtopolnilnic. Tako na področju trženja in polnjenja avta kot na področju prodaje same tehnike avtoponilnic in servisiranja le teh. Posledično za te polnilnice potrebujemo tudi svojo Transformatosko postajo, katera bi soupadala z prejšnjo točko. Na področju vzdrževanja sončnih elektrarn bi radi posodobili merilno opremo z preverjanje delovanja sončnih elektrarn , elektronskih komponent in transformatorskih postaj (specialna merilna tehnika) in tako ponudili strankam še bolj kvalitetno storitev. Prav tako se na področju vzdrževanja sončnih elektrarn odpiramo pot pri čiščenju sončnih panelov, kjer bi potrebovali robotsko tehniko čiščenja. S to opremo bi bili bolj učinkoviti in konkurenčni.  Na področju monitoringa in projektiranja pa bi potrebovali sodobnejši software za moduliranje in spremljanje delovanja sončnih elektrarn. glede na to, da gre pri tem razpisu za celoten proizvodni/storitveni proces, je vse zgoraj našteto potrebno za zagon dejavnosti na novi lokaciji in posledično tudi prevzemu velike novega posla. Zgoraj sem na hitro strnila investicije, ki bi jih želeli umestiti v ta razpis.ZDAJ PA VPRAŠANJE1. Ali je naša dejavnost upravičena do sofinanciranja iz tega razpisa? 2. Če da, ali je oprema kot so nova transformatorska postaja in električne polnilnice upravičen strošek?3. Ali zgoraj našteta investicija vsebuje kaj kar ni upravičen strošek? | Dejavnost je upravičena do kandidiranja na tem javnem razpisu, projekt pa, kot ste ga opisali, ni upravičen do kandidiranja na tem javnem razpisu. |
|  | Vrednost upravičenih stroškov investicij, ki jih je izvajal vlagatelj in z njim povezana podjetja in so bile sofinancirane z javnimi razpisi v obdobju 2019-2021\*Vrednost upravičenih stroškov investicij, ki so prejela pomoč, in jih je izvajal vlagatelj in z njim povezana podjetja v obdobju zadnjih osmih letih in so bile sofinancirane iz javnih sredstev\*Portal JODP omogoča vpogled v podatke o dodeljenih pomočeh (subvencijah), ne pa o samih višinah upravičenih stroškov investicij. Kako naj podamo točno vrednost, veliko podjetij se sooča s tem problemom?Ali je dovolj, da zapišemo vrednosti iz tega portala? | Ni dovolj. Na portalu JODP je samo informacija o dodeljenih državnih pomočeh. To ni enako višini investicije. To ni enako znesku upravičenih stroškov. |
|  | V vlogi je potrebno navesti:Vrednost upravičenih stroškov investicij, ki jih je izvajal vlagatelj in z njim povezana podjetja in so bile sofinancirane z javnimi razpisi v obdobju 2019-2021\*Vrednost upravičenih stroškov investicij, ki so prejela pomoč, in jih je izvajal vlagatelj in z njim povezana podjetja v obdobju zadnjih osmih letih in so bile sofinancirane iz javnih sredstev\*Portal JODP omogoča vpogled v podatke o dodeljenih pomočeh (subvencijah), ne pa o samih višinah upravičenih stroškov investicij. Kako naj podamo točno vrednost, veliko podjetij se sooča s tem problemom?Ali je dovolj, da zapišemo vrednosti iz tega portala?Še dodatno:Predvidevamo, da gre tukaj za vse državne pomoči skupno, kakšna pa je omejena vrednost na podjetje, ki jo je lahko doseglo v posameznem obdobju, in sicer v obdobju 2019-2021 ter v obdobju zadnjih 8 let? | Glejte odgovor na prejšnje vprašanje. In dodatno, ni omejene vrednosti oziroma je pri 100.000.000,00 eurov upravičenih stroškov. |
|  | Podjetje s sedežem na upravičenem območju, ki se ukvarja z dostavo plina za podjetja in gospodinjstva, bi želelo kandidirati na razpis za nakup postrojenja za polnjenje plinskih jeklenk (kontejnerska izvedba), ki bo postavljeno na upravičenem območju. Podjetje bi v sklopu investicije nabavilo tudi kontejnerski rezervoar namenjen dostavi plina do polnilnice. Vprašanje: Ali je podjetje upravičeno do sofinanciranja investicije na javnem razpisu?  | Na razpis se lahko prijavijo vse pravne in fizične osebe (v nadaljevanju: podjetja), ki se ukvarjajo z gospodarsko dejavnostjo in so na dan oddaje vloge na ta javni razpis vsaj 18 mesecev registrirane oziroma vpisane v sodni oziroma poslovni register na podlagi in v skladu z Zakonom o gospodarskih družbah ali v skladu z Zakonom o zadrugah oziroma registrirane po ustreznih predpisih, ki veljajo v drugih državah, in ki bodo izvedle investicijo, ki je predmet vloge na ta javni razpis na upravičenem območju. |
|  | Podjetje namerava kandidirati na razpis za energetsko prenovo poslovnega objekta (toplotna izolacija ovoja, zamenjava stavbnega pohištva, sanacija strehe ipd.) in zamenjavo več strojev ene izmed zastarelih proizvodnih linij.Vprašanje: Ali je podjetje v tem primeru upravičeno do sofinanciranja gradbenih del skupaj z nakupom strojev in opreme na javnem razpisu? | Investicija je upravičena pod pogojem, da izpolnjuje pogoje in merila ter ustreza namenu javnega razpisa. Po tako skopem opisu investicije vam ne moremo odgovoriti ali je v vašem primeru upravičeno do kandidiranja za sredstva na javnem razpisu. |
|  | Podjetje iz lesnopredelovalne panoge namerava zgraditi novo proizvodno halo na upravičenem območju, doslej pa ni imelo tovrstne proizvodne dejavnosti. V halo namerava namestiti celotno novo proizvodno linijo, za katero je kandidiralo na razpisu P4I.Vprašanje: Ali je podjetje v tem primeru upravičeno do sofinanciranja samo gradnje objekta na javnem razpisu?Ali lahko podjetje kandidira na razpisu OPO NOO za gradnjo in opremo, ter v tem primeru odstopi od vloge na P4I? | Samo gradnja objekta ni upravičen strošek. Kakšna je finančna konstrukcija projekta je stvar podjetja in ni v naši pristojnosti. Katere pogoje mora finančna konstrukcija izpolnjevati in kako lahko finančno konstrukcijo podjetje zapira si preberite v drugih odgovorih na ta vprašanja. |
|  | V kolikor je to mogoče, predlagamo da se pri merilu J.Kapital, pri višini osnovnega kapitala upošteva datum 31.3.2022 (namesto sedaj veljavnega 31.12.2021), kakor je to veljalo tudi pri razpisu OPO v letu 2021. Navedeno namreč ne spreminja vsebine javnega poziva, presečni datum je znotraj roka za oddajo vloge, merilo pa v vsakem primeru spodbuja h kapitalski ustreznosti podjetja, kar je tudi eden izmed ciljev razpisa. | Presečni datum je 31.12.2021. |
|  | Zanima nas kdaj moramo oddali gradbeno dovoljenje za gradbena-obrtniška-inštalacijska dela? Ali lahko to pošljemo naknadno in do kdaj? | Preberite si odgovor na vprašanje številka 60. |
|  | V točki 5.3.1. razpisne dokumentacije je v tretji alineji opredeljeno: »v primeru nakupa rabljenih strojev in opreme je potrebno priložiti kopije računov za vse nakupe oziroma prodaje – neprekinjeno »verigo« računov, ki dokazuje prehod lastništva stroja/opreme…«Vprašanje: zelo verjetno se lahko zgodi, da nam ponudnik rabljene strojne opreme ne bo želel predložiti računa, z namenom, da ne izvemo po kakšni ceni je ponudnik sam kupil stroj, in po kakšni ceni ga zdaj prodaja nam. Kaj narediti v tem primeru? V primeru, da se s ponudnikom dogovorimo za posredovanje računa, in ta želi nakupno ceno prekriti, ali je uporaba takšnega računa za namene JR ustrezna? Ali je mogoče posredovati kakšno drugo dokumentacijo, ki bi bila ekvivalentna računu; npr. izjavo ponudnika, da je prvi lastnik opreme?  | V primeru nakupa rabljenih strojev in opreme je potrebno priložiti kopije računov za vse nakupe oziroma prodaje – neprekinjeno »verigo« računov, ki dokazuje prehod lastništva stroja/opreme. Vloge, ki ne bodo izpolnjevale tega pogoja bodo zavrnjene.  |
|  | V kolikor ima prijavitelj dodano vrednost na zaposlenega nižjo ob zaključku projekta od izhodiščnega leta (2021-2023), ali lahko kandidira na razpisu? Prijavitelj namerava dodatno zaposlovati, s čimer pa se mu dodana vrednost v prihodnjih letih niža-kar je normalno. Glede meril, v kolikor lahko kandidira, dosega pri točki C  pač 0 točk, je tako? Hkrati pa je potem njegova pogodbena obveznost verjetno število zaposlenih po delovnih urah? | Po merilu C dobi 1 točko. Število zaposlenih se šteje po delovnih urah. |
|  |  |  |
|  | V razpisu je navedeno, da mora bit vrednost upravičenih stroškov vsaj 200.000 eur, vseh stroškov, skupaj z neupravičenimi pa vsaj 300.000 eur. V povezavi s tem me zanima, če je ustrezno:a) Da podjetje prijavi upravičene stroške za nove stroje več kot 200.000 eur, doda pa strošek sončne elektrarne, ki pa ni upravičena, skupaj doseže vsaj 300.000 eur stroškov.b)Da podjetje prijavi upravičene stroške nove zgradbe in naprav v višini več kot 200.000 eur, doda pa strošek stroja, za katerega ne bo zaprosilo za sofinanciranje (bo sofinanciran iz drugih virov) in skupaj preseže znesek 300.000 eur. | V obeh primerih je načeloma upravičen do kandidiranja za sredstva seveda pod pogojem, da izpolnjuje tudi vse ostale pogoje javnega razpisa in razpisne dokumentacije. |
|  | Ali lahko k prihrankom energije in materiala prispevajo vsi elementi projekta, to pomeni v primeru da je stroj neupravičen strošek, upoštevamo tudi njegove vplive? | Ne. Merila in pogoje morajo izpolnjevati sofinancirana sredstva. |
|  | Zanima nas, ali je v okviru energetske sanacije proizvodne hale nakup IR-panelov upravičen strošek. | Nakup panelov, v okviru celovitega projekta, je lahko upravičen strošek pod pogojem, da projekt izpolnjuje tudi vse ostale pogoje javnega razpisa in razpisne dokumentacije. |
|  | Predmet naložbe je gradnja proizvodnega objekta in nakup strojev za razširitev kapacitet. Vlagatelj ima gradbeno dovoljenje, ki je dvofazno. V prvi fazi je že izvedel naložbo v izgradnjo proizvodnega dela (objekt je postavljen).  Druga faza gradbenega dovoljenja  v izgradno  - dokončanje upravnega dela z razvojnim oddelkom se še ni začela . Ali je v okviru predvidenih gradbenih del upravičen strošek izvedbe drugega dela gradbenega dovoljenja ob hkratnem nakupu strojev. | Projekt dokončanje upravnega dela z razvojnim oddelkom ne more biti predmet sofinanciranja na tem razpisu. |
|  | Na strani 29 pod točko E. Namen in cilj investicije omenjate, da se to merilo ocenjuje na podlagi navedb v Razpisnem obrazcu št. 3, Dispozicija projekta, točka 12.Tega obrazca v razpisni dokumentaciji ne najdemo, zato vas prosimo za pojasnilo, kam je potrebno vnesti navedbe povezane s tem merilom. | Preberite si odgovor na vprašanje št. 210. |
|  | Ali se pri tem razpisu pričakuje, da se prihodke od subvencije razporedi po letih (amortizira) ali se jih upošteva v letu priliva? | Preberite si članek na spletnem naslovu: https://www.findinfo.si/medijsko-sredisce/v-srediscu/58305 |
|  | Kam nalagamo ostale obvezne priloge, za katere v spletnem obrazcu ni predvidenega mesta (npr. letna poročila)? | Med ostale priloge. |
|  | Pri splošnih pogojih za prijavitelje je v tč. 2 zapisano »Vročanje dokumentov (pozivov za dopolnitev, sklepov in pogodb) ter podpisovanje navedenih dokumentov, bo potekalo v digitalni obliki, in sicer na podlagi kvalificiranega digitalnega potrdila za poslovne subjekte.«. Ali bo vročanje omogočeno le s kvalificiranim digitalnim potrdilom za poslovne subjekte ali bo omogočeno tudi z digitalnim potrdilom zakonitega zastopnika (za fizične osebe), kot je to bila dosedanja praksa pri podobnih razpisih? | Odvisno kdo oziroma kateri naslov boste določili za vročanje. |
|  | Prosimo za obrazložitev, v katerih primerih je nakup viličarja upravičen strošek, saj iz odgovorov na vprašanja 27., 127., 157., 167., 172. ni jasno razvidno, v katerih primerih je upravičen in v katerih ni. | Projekt je tehnično-tehnološko-ekonomsko zaključena celota. izpolnjevati mora vse pogoje in ustrezati vsem merilom javnega razpisa. Če vaš projekt izpolnjuje vse pogoje in ustreza vsem merilom javnega razpisa in razpisne dokumentacije, je viličar, v sklopu celovitega projekta, lahko upravičen strošek. |
|  | Ali je pri zahtevah glede informiranja in obveščanja javnosti na str. 21 prišlo do napake pri navedbi »Financira Evropska unija – NextGenerationEU« in da je potrebno pripraviti informacijo za medije in izvajati informiranje preko e-informatorja in spletne strani …? | Ni prišlo do napake. |
|  | Kdaj bo odpiranje vlog? | Ko bodo vse vloge obdelane in, ko bodo prišle na vrsto, kar je odvisno od števila prejetih vlog. |
|  | Za namen blažitve podnebnih sprememb podjetje v okviru načrtovaneinvesticije namerava zgraditi električno polnilnico.Ali je gradnja električne polnilnice upravičen strošek? | Ne. |
|  | Navajate da prijavitelj ni upravičen če ni lastnik parcele.Ali je dovolj če ima prijavitelj Stavbno pravico kjer se bo izvajala prijavljen operacija? | Načeloma da, vendar je odvisno za koliko časa mu je bila stavbna pravica dodeljena. |
|  | Če bi v sklopu projekta kupili en stroj in licenco kjer bi zmanjšali izmet ter zraven še gradili objekt (Širitev poslovne enote) in je razmerje med gradnjo (90%) 10% pa je nakup stroja in licence ? Ali je vse to upravičen strošek kjer bi spremenili celotno postrojevanje strojev znižale s tem porabo električne energije in zmanjšali porabo materiala. Poleg tega bi z spremembo ogrevanja dosegli velik učinek dekarbonizacije. | Kot ste projekt opisali bi sklepali, da projekt ni upravičen do kandidiranja za sredstva na tem javnem razpisu. |
|  | Razpisna dokumentacija v točki 4.1 Pogoji za prijavitelja / POSEBNI POGOJI ZA PROJEKT določa, in sicer: Projekt mora izkazovati povečanje dodane vrednosti na zaposlenega v roku enega leta po zaključku projekta, glede na vrednost po poslovnih izkazih na dan 31. 12. 2021. Izhodiščna vrednost se primerja z bilančni podatki na dan 31. 12. eno leto po zaključku projekta.Vlagatelj je v poslovnem letu 2021 posloval zelo uspešno in dosegel nadpovprečno dodano vrednost na zaposlenega v višini 80.500 EUR. Projekt vlagatelja v nakup nove strojne opreme bo  izkazoval dodano vrednost na zaposlenega v roku enega leta po zaključku projekta, glede na vrednost po poslovnih izkazih na dan 31. 12. 2021 v višini 55.000 EUR. Ali vlagatelj izpolnjuje pogoje za prijavo na razpis  kljub temu da bo dodana vrednost na zaposlenega pa zaključku naložbe manjša od izhodiščne. | Preberite si odgovor na vprašanje št. 221. |
|  | Ker že sedaj dosegamo visoke dodane vrednosti na zaposlenega in imamo v prihodnosti namen še zaposlovati, me zanima, na kakšen način je potrebno vračati sredstva, če dodane vrednosti, kot zapisane v vlogi, ne dosegamo? Npr, da damo v plan 8 %, dosežemo pa jo 6 %?  | Preberite si odgovor na prejšnje vprašanje. |
|  | V okviru razpisa je možna novogradnja objekta v katerem bo potekala proizvodnja. MGRT bo upošteval zahtevek za izplačilo, ki se bo nanašal na gradbeno-obrtniška-inštalacijska dela, samo v kolikor bodo skladna s pravnomočnim gradbenim dovoljenjem in če bo imel za osnovo končno/zaključno gradbeno situacijo in, ki bo vsebovala s ponudbo predvidena in dejansko izvedena dela. Projektna dokumentacija za pridobitev mnenj in gradbenega dovoljenja (DGD) poleg izvedbe objekta vključuje tudi ureditev okolice, asfaltiranje dovoznih poti, podporne zidove ipd.Zanima me:a) ali so upravičeni stroški tudi stroški ureditve okolice, asfaltiranje dovoznih poti, podporne zidove ipd.b) ali lahko v okviru projekta prijavljenega na javni razpis zgradimo samo objekt, brez ureditve okolice, asfaltiranje dovoznih poti, podporne zidove ipd., kar bi zgradili naknadno ko nam bo to omogočala finančna situacija | Preberite si odgovor na vprašanje št. 230. Velja enako kot za viličar. |
|  | Imamo vprašanje glede razpisa1. JR OPO NOO (oddaja vloge do 21. 04. 2022)2. JR INVEST2022-NOO (za drugo odpiranje oddaja vloge do 01. 10. 2022)V enem in drugem primeru mora biti zaključena investicija v roku treh let in bi zadevo tako tudi prijavili. V prvi prijavi bi prijavljali investicijo v nov objekt v celoti. Ker stroški bistveno presegajo razpoložljiva sredstva na razpisu (vrednost investicije skupaj z novimi delovnimi sredstvi cca 2 MEUR, razpoložljivo max 1 MEUR). Pri uveljavljanju upravičenih sredstev tokom projekta ne bi uveljavili vseh porabljenih sredstev (izločili bi sredstva npr. za cevne inštalacije, za ogrevanje, za stavbno pohištvo…). Pri tem bi še vedno presegli vrednost 1 MEUR, izločene stroške pa bi uveljavljali v drugem razpisu (poleg dodatne nabave osnovnih sredstev). Tako bi se izognili dvojnemu sofinanciranju, hkrati pa bi zaradi prevelike vrednosti za prvi razpis, bolje izkoristili možnost sofinanciranja. Ob zaključku obeh sofinanciranj (predvidoma konec leta 2025) bi bila vsa dela zaključena, pridobljena vsa uporabna dovoljenja, proizvodnja v teku… in bi bilo zadoščeno obema razpisoma. | Načeloma se lahko z različnimi stroški prijavite na oba razpisa. Imeli pa boste težavo, če na katerem ne uspete (iz kateregakoli razloga), ker potem ne boste imeli zaprte finančne konstrukcije. |
|  | V okviru projekta bi želeli nabaviti tudi žerjav. Ali je to upravičen strošek glede na to, da nismo prepričani, gre pri žerjavu po vaši interpretaciji za vozilo? | Preberite si odgovor na vprašanje št. 230. Velja enako kot za viličar. |
|  | Podjetje bi se prijavilo na razpis z investicijo v gradnjo novih proizvodnih prostorov in nakup nove strojne opreme. Podjetje bo gradilo novo proizvodno- poslovno zgradbo še s tremi drugimi partnerji. Gradbeno dovoljenje je bilo pridobljeno za gradnjo celotnega objekta, kot investitorji pa so navedna vsa štiri podjetja. Vsako podjetje bo imelo v zgradbi svoj ločen del in sorazmerni delež v skupnih stvareh. Prijavitelj bi kot investicijo preko razpisa prijavil samo svoj del v zgradbi, kjer bo imel proizvodni obrat. Zanima nas, ali je sorazmeren strošek gradnje strehe upravičen strošek v tem razpisu ?  Torej podjetje bo imelo v enotni stavbi lastne prostore, ki bodo tudi etažirani, obstajala pa bo enotna streha.  | Gradbeno-obrtniško-inštalacijska dela so upravičena samo na objektih, ki so v večinski lasti prijavitelja. |
|  | Zanima me, če je za razpis Javni razpis za sofinanciranje začetnih investicij v podporo investicijam za večjo produktivnost, konkurenčnost, odpornost in dekarbonizacijo gospodarstva na obmejnih problemskih območjih upravičeni strošek izgradnja sončne elektrarne za samooskrbo in polnilnica za električne avtomobile?Vrednost investicije približno 40.000,00 brez DDV. Smo podjetje iz Ljutomera | Ne. |
|  | a) Ali stavek (Šteje se, da je navedeni pogoj izpolnjen, če se vsaj 10% končnega proizvoda lahko reciklira in ponovno uporabi), vzet iz navedbe spodaj, pomeni, da če dokažemo, da se 10% končnega proizvoda lahko reciklira in ponovno uporabi, ne rabimo dokazovati znižanje porabe surovin? In kdaj znižanje porabe materiala vsaj za 10% na rabimo dokazovati, zdaj – v vlogi, ali kasneje – ob poročanju?b) Kako dokažemo reciklabilnost?c) Kakšno višino točk bomo potem dosegli, če je naš proizvod 70% reciklabilen?d) Ali lahko merimo znižanje porabe materiala skozi znižanje izmeta, ki ga imamo pri proizvodnji? Glede na to da imamo 500 različnih izdelkov in prav toliko kosovnic (en izdelek vsebuje vsaj 15 različnih component) ne vidimo druge možnosti za spremljanje kako se bo % porabe materiala po investiciji znižal glede na sedanje stanje…  | Odgovor na:a) prikazati morate v vlogi in dokazati v poročilu, da ste pogoj izpolnili,b) odvisno od proizvoda. Dokler ne preberemo vloge vam na to vprašanje ne moremo odgovoriti,c) ocena vloge bo znana, ko bomo vloge odprli in pregledali,d) odvisno od namena projekt in od tega s katerimi stroški boste kandidirali za sofinanciranje na javnem razpisu. Dokler ne preberemo vloge vam na to vprašanje ne moremo odgovoriti, |